
PRAEFATIO. 



banctus Apostolus Bartholomaeus, ut inter omnes 
constat, in Armenia Majori Evangelium Jesu Christi 
praedicavit et martyrii coronam accepit, quare mirum 
non est, apud Armenos memoriam auctoris fidei suae 
Christianae magnopere celebratam multisque literarum 
monumentis conservatam esse. 

Historia hujus s. Apostoli apud Armenos habetur 
in opere, quod „Homiliarium" vocant, in quo inter vitas 
et martyria aliorum Sanctorum narratio „martyrium 
s. Bartholomaei Apostoli" inscripta continetur. Haec 
historia in tomo I. p. 200 operis Armeniaci, cui titulus: 
„Vitae et martyria Sanctorum", Venetiis apud Mechita- 
ristas anno 1874 typis impressa edita est. 

Clarissimus Mechitarista Aucherus in tomo IX. 
operis sui, quod etiam „vitae et martyria Sanctorum" 
inscribitur, et in hoc opusculo breviter Martyrologium 
vocatur, eandem historiam Homiliarii publici juris fecit 
et ex aliis fontibus, praeprimis ex Moyse Choronensi, 
adauxit, adnotationes et historiam inventionis reliquiarum 
s. Bartholomaei ex eodem Homiliario et narrationem de 
translatione reliquiarum ejus in Occidentem ex Actis 
Sanctorum Bollandi excerptam adjunxit. 

Antiquam hanc historiam Homiliarii cum modo me- 
moratis additamentis Aucheri ex Armeniaco in Latinum 
eo Consilio transtuli, ut ea, quae natio Armeniaca de 
Apostolo suo Bartholomaeo fideliter memoriae tradidit, 
Latinam linguam callentibus innotescant. Ut autem sin- 

ceritas narrationis Armenorum magis illucescat, in fine 
hujus opusculi Acta fabulosa auctore Pseudo-Abdia ad- 
jeci, quae cum adnotationibus in Actis Sanctorum Bol- 
landi die 25. Augusti, et in textu Graeco a Tischendorf 
Lipsiae anno 1851 edita sunt. «In calce opusculi testi- 
monia Syrorum de s. Bartholomaeo et Lectiones Bre- 
viarii Komani in festo hujus s. Apostoli appositae sunt, 
ut quivis lector inter eas et aliorum narrationes com- 
parationem t commode facere possit. 

Quum de iis, quae ad vitam et martyrium s. Bar- 
tholomaei pertinent, tam in dictis Actis Sanctorum Bol- 
lanoli, quam in adnotationibus Aucheri docte et copiose 
disputatum sit, tantum de fontibus, unde narratio Ar- 
menorum de s. Bartholomaeo emanavit et de itineribus, 
quae hic s. Apostolus ad Evangelium praedicandum 
suscepit, pauca adjungam. 

I. Fontes Martyrii s. Bartholomaei Apostoli. 

Fons principalis hujus Martyrii s. Bartholomaei 
Homiliarium Armeniacum esse diximus. Quid sit hoc 
Homiliarium et qua ratione confectum sit, ci. Aucherus 
in suo opere de vitis et martyriis Sanctorum tomo XI. 
parte 2. p. 69 dare explicat his verbis: „In aeternum 
memoria justorum in benedictionc erit. Ejusmodi memo- 
riam ecclesiae Armenorum conservavit vir clarus, s. Gre- 
gorius Magnus Vgajaser (martyrum amator) , Catholicus 
Armenorum, olim „Vahram nobilis" dictus, filius sapien- 
tis et fortis et pii viri Gregorii Machistruosi , saeculo 
undecimo p. Ch. Qui indefesso labore, praecipue ex Grae- 
cis <electis Manuscriptis, antiquas et sinceras vitas s. mar- 
tyrum, quae apud nos desiderabantur , collegit et cum 
aliis sermonibus panegyricis Sanctorum et festorum Do- 
mini nostri, qui nondum a nostris s. Interpretibus trans- 
lati erant, dilucide et fideliter in linguam Armeniacam 
convertit, quae omnia in unum grande volumen collecta 
postea „ Homiliarium" appellata sunt." 



Ex hac origine Homiliarii Armeniaci consequitur, 
aetatem, qua vitae Sanctorum in eo contentae con- 
fectae sint, generatim determinari non posse, sed in sin- 
gulis ex criteriis internis definiendam esse. Martyrium 
s. Bartholomaei , de quo tractamus, antiquissimis Ùtera- 
rum Armeniacarum monumentis ab Auchero accensetur, 
qui ad finem hujus martyrii haec verba adjungit: „Hic 
finem habet antiqua narratio Homiliarii nostri, quae, 
nisi ab ipso Moyse Choronensi, certe facta videtur a 
quodam ex s. Interpretibus, a viro literarum antiquarum 
perito, qui partim ex translatis fontibus Graecis, forsitan 
etiam Syriacis, partim ex additamentis fide dignarum 
traditionum terrae Armeniae historiam suam composuit." 

Homiliarii Armeniaci decem exemplaria Manuscripta 
in Bibliotheca P. P. Mechitaristarum in insula s. Lazari 
asservantur. Martvrium s. Bartholomaei, ut Aucherus in 
exordio editionis ejus testatur, sumptum est ex Homi- 
liario Manuscripto II. p. 135 — 147, quod idem Seriptor 
in Vitis Sanct. XI. p. 2, p. 71 hoc modo describit: 
„Homiliarium secundum est Manuscriptum magnum in 
scriptura antiqua grandi, quasi literis majusculis, quam 
posteriori tempore alii scriptores ex parte renovarunt, 
ceterum scriptura pura saeculi undecimi aut decimi se- 
cundi. Scriptores erant: Sergius, Hairuc, Stephanus 
et alii." 

Alter fons, unde Aucherus, ut ipse testatur, addi- 
tamenta sua accepit, estMoyses Choronensi s, cele- 
berrimus Arménorumrhistoricus (f anno 489), cujus epi- 
stola ad Isaacam Arzaerunensem, ab Auchero allegata, 
in historia literaria Armeniaca Sukiae Somal inter opera 
sincera Moysis Choronensis recensetur et „historicis in- 
diciis referta" dicitur. 

Apud Syros antiquissimum de s. Bartholomaeo 
testimonium reperitur in commentario s. Ephraemi in 
Evangelium Concordans, nuper apud Mechitaristas Vene- 
tiis publici juris facto, cujus in fine de locis praedica- 
tionis singulorum Apostolorum narratur. Aliud Syrorum 

testimonium in codice Syriaco 101 Bibliothecae Barba- 
rmi anno 1192 p. Ch. exarato reperitur, in quo post 
excerpta ex operibus Jacobi Edesseni et Epiphanii de 
vita et morte Prophetarum, Apostolorum et Discipulorum 
Domini pauca memoriae tradita sunt. Porro Assemanus 
in Bibl. Or. t. III. p. V ex Elia, episcopo Damasci (f e. 900), 
ex Mares, filio Salomonis (f 1135), ex Ebedjesu (f 1318) 
et ex Amro (f 1340) Syrorum testimonia de s. Bartho- 
lomaeo in medium profert. 

Keliqui fontes vitae et martyrii s. Bartholomaei, 
qui apud Graecos et Latinos reperiuntur, in Actis San- 
ctorum Bollandi et in adnotationibus Aucheri indicati et 
descripti sunt. 

II. Itinera s. Bartholomaei Apostoli. 

Primum iter s. Bartholomaei Apostoli in Homi- 
liario Armeniaco (p. 2) his verbis memoratur: „In prin- 
cipio suae praedicationis evenit, ut in urbem Edem, 
Indis confinem, cum Apostolo Thoma intraret." Urbs 
Edem, Indis confinis, probabiliter est urbs „Adane a in 
Arabia Felici, quae in Ezechiele 27, 23- „Eden a , in 
Plinio (Hist. nat. 6, 28) Athana appellatur. Philostor- 
gius (in eccl. 3, 4) refert, omnes fere ex imperio Ro- 
mano in Indiam navigantes eo appulisse. 

S. Bartholomaeum in Arabiam Felicem et in ter- 
ram Indiae ad praedicandum Evangelium abiisse, in om- 
nibus literarum monumentis, in quibus de eo tractatum 
est, confirmatum videmus. In actis Pseudo- Abdiae 
statim ab exordio legimus, s. Bartholomaeum Apostolum 
in Indiam, quam Oceanus alluit, pervenisse. In Me- 
naeis Graecis ad XI. Junii asseritur, s. Bartholo- 
maeum praedicasse Indis, qui Felices vocantur, Evan- 
gelio secundum Matthaeum ibi tradito. Indos hoc loco 
prò Arabibus ex errore positos esse, adnotasse sufficiet. 
In Martyrologio Romano die 24. Augusti habetur : 
„Festum s. Bartholomaei Apostoli, qui in India Evan- 

gelium Christi praedicavit. a In Breviario Romano 
adjeundem diemhaec leguntur: „ Bartholomaeus, cum in 
Indiam citeriorem progressus esset, adventum Domini Jesu 
juxta s. Matthaei Evangelium illis gentibus praedicavit." 

Idem Scriptores Graeci, Latini et Syriaci de 
s. Bartholomaeo memoriae tradiderunt. Eusebius in 
hist. Eccl. 1. 5. e. IO. refert: „Pantaenus ad Indos usque 
penetrasse dicitur, ibique Evangelium Matthaei, quod 
adventum ipsius jam praevenerat, apud quosdam Christi 
notitia imbutos reperisse , quibus scilicet Bartholomaeus, 
unus ex duodecim Apostolis, olim, ut fama est, praedi- 
caverat, et Evangelium Matthaei Hebraicis conscriptum 
literis usque ad monstratum tempus servatum esse me- 
morato." Socrates (1 1. e. 19.) dicit : „Quum Apo- 
stoli sortito iter ad gentes suscepissent , Thomas Par- 
thiam, Matthaeus Aethiopiam, Bartholomaeus Indiam, 
quae huic finitima est, sortitione accepit. India autem 
interior non ante tempus Constantini verbo Christi illu- 
strata est." Idem Theodorus Studita in panegy- 
rico suo sermone de s. Bartholomaeo retulit. Nicetas 
Paphlago in suo panegyrico s. Bartholomaei haec habet: 
„Ad Arabes, quos Felices vocant, profectus vir beatissi- 
mus, neque ad illos solum, sed et Indis post haec et Ae- 
thiopibus Orientalibus Christum annuntiavit. " Aethiopes 
Orientales Nicetas nominat Aethiopes in India habitantes 
eosque distinguit ab Aethiopibus in Africa. 

ExLatinis Scriptoribus sufficiat afferreverba s.Hie- 
ronymi de Scriptor. Eccl. e. 36: „Pantaenus tantae pru- 
dentiae et eruditionis fuit, ut in Indiam quoque rogatus 
ab illius gentis legatis a Demetrio Alexandriae episcopo 
mitteretur, ubi reperit, Bartholomaeum de duodecim Apo- 
stolis adventum Domini Jesu juxta Matthaei Evangelium 
praedicasse, quod Hebraicis literis scriptum revertens 
Alexandriam secum detulit." 

Inter Syros excellit s. Ephraemus, qui in ex- 
plicatione Evangelii Concordantis scribit: „ Bartholo- 
maeus Evangelium Matthaei Indis dedit ibique fuit epi- 

scopus. u Porro Assemanus in Bibl. Or. tom. IH. p. V. 
verba Amri Scriptoris Syri (f 1340) refert dicentis, 
Bartholomaeum „ad Indos et ulteriores Sinos" migrasse 
eique pellem esse detractam. 

Secundum iter s. Apostoli in Homiliario Arme- 
niaco p. 6 ita descriptum est: „Abiit inde in partes 
Medorum et Persarum." Assemanus 1. 1. verba 
Amrr memorat dicentis, s. Bartholomaeum docuisse 
„Babyloniam et Chaldaeam et Persidem." 

Tertium iter in eodem fonte Armeniaco p. 6 
indicatum est his verbis: „Inde quoque egressus adiit 
Bustr, urbem Syriae inferioris. Pro ^Syriae inferioris" 
ad verbum legitur „Assyriae profuudae". Assyriam in 
Armeniaco Syriam vulgo significare notum est. Auche- 
rus in nota hanc terram Coelesyriam explicavit. In 
Coelesyria urbem hujus nominis fuisse, haud constat; 
nota autem est urbs celeberrima Palestinae Bostra, 
Arabiae confinis, quae postea sub Trajano imperatore 
urbs capitalis provinciae Arabiae facta et „Nova Tra- 
jana" appellata est. Assemanus quoque Amrum testem 
citat dicentem, s. Bartholomaeum docuisse „Arabiam et 
Nabathaeam et Huzitidem". 

Quartum iter in Homiliario p. 8 in terram 
Germanicaeorum factum dicitur, quae sine dubio 
est provincia Germanicae in Cosmagene. Similiter Asse- 
manus ex Amro refert, s. Bartholomaeum docuisse Me- 
sopotamiam et Assyriam. Idem affert testimonium Eliae 
episcopi Damasci (f e. 900), qui, postquam praedicationem 
Adaei et Maris in Mesopotamia et Adjabene et apud 
Arabes memoravit, adjungit: „quos sequutus est ex duo- 
decim Apostolis Nathanaél, qui et Ebn Tolmai (i. e. filius 
Tolmai, Bartholomaeus). a Idem Assemauus eodem loco 
verba allegat Ebedjesu Sobensis (f 1318) dicentis : „s. Bar- 
tholomaeus, qui et Nathanaél, Apostolus fuis Aramaeorum. " 

Quintum iter in dicto Homiliario p. 12 his ver- 
bis designatur: „Venit in terram Parthorum et Me- 
dorum et Elamitarum . . . multisque ibi illuminatis 



1 



IX 



ad regiones Persarum et Magorum transiit." Ad easdem 
ergo terras s. Apostolus regressus est, quas in secundo 
itinere ab Indis ad Arabes pergens transierat. Urbs 
Chorasan in terra Persarum a Moyse Choronensi me- 
morata forsitan urbs capitalis erat Chorasmiorum , qui 
ad orientalem partem fluvii Oxi habitabant. 

Sextum iter s. Bartholomaei in Homiliario p. 14 
sic descriptum est: Inde transiens venit in Golthon, 
regionem Armenorum. S. Bartholomaeum in Ar- 
me n i a m venisse ibique martyrium subiisse, praeter alios 
ex Graecis Scriptoribus testatur memoratus Theodorus " 
Studita in panegyrico suo dicens : „ Bartholomaeo sors et 
portio fuit Armeniae locus " et inferius : „ Gaudeas , Bar- 
tholomaee, qui es multipliciter optabilis formositas Arme- 
niae. u Idem testatur Nicetas Paphlago dicens : „ Quae ita- 
que mortis ejus occasio? Versabatur in civitate quadam 
Majoris- Armeniae quam Urbanopolin vocant" etc. 

Quibus consonat tesimonium Martyrologii Romani 
ad diem 24. Augusti: „ Bartholomaeus in India Christi 
evangelium praedicavit ; inde in Majorem Armeniam pro- 
fectus, cum ibi plurimos ad fidem convertisset , vivus a 
barbaris decoriatus est, atque Astyagis regis jussu capi- 
tis decollatane martyrium complevit." Idem pluribus 
verbis in Breviario Romano in festo s. Bartholomaei 
legitur. 

Apud Syros adventum s. Bartholomaei in Armeniam 
testatur scriptor codicis Syriaci Bibl. Barbarmi 101, saeculo 
duodecimo exarati, in quo haec narrantur: „ Bartholo- 
maeus, qui et Nathanaél, ex tribù Issachar ex Endor, 
praedicavit in Armenia interiori, ibique ecclesiam aedi- 
ficavit et postquam ibi triginta (?) annis praedicavit, 
Avaragathi, rex Armeniae, eum in crucem egit, et se- 
pultus est in ecclesia, quam aedificaverat. Alii dicunt, 
in urbe Armeniae Arvoin eum esse excoriatum." Ad haec 
verba notandum, literam Syriacam, qua numerus anno- 
rum praedicationis ejus exprimitur, valde obscure scrip- 
tam esse. Nomen regis Avaragathi aperte corruptum est, 

quum simile nomen regis hoc tempore nec apud Syros, I 

nec apud Armenos memoretur. Nomen urbis Arvoin paene I 

conventi cum nomine urbis „Urbianos a , ubi, ut inHomi- 
liario Jrmeniaco narratur, s. Bartholomaeus martyrium pas- 
sus est. Huic testimonio simillima est narratio saepe 
memorati Amri, qui teste Assemano dicit : „ Bartholo- 
maeus in Armeniam Majorem profectus ejus incolas Chri- 
stiana religione imbuit ibique ecclesiam aedificavit.." Kegio 
G o 1 1 h o n , in quam s. Apostolus Armeniam ingrediens 
pervenit, est terra Colthene a Ptolomaeo inter fluvios 
Cyrum et Araxem memorata. 

Praeter haec itinera a multis Graecis auctoribus et 
in Menologiis iter s. Bartholomaei in urbem Hierapolin 
et in provinciam Lycaoniae memoratur. Ex Latinis solus 
Freculphus, ex Syris s. Ephraemus in explicatione Evan- 
gelii concordantis (pag. 286 et 287) hujus itineris men- 
tionem facit, dicens: „S. Bartholomaeus praedicavit in 
Lycaonia." Quare Aucher in adnotatis ad Homiliarium 
p. 27 et 32 recte jqdicasse videtur, qui hanc narrationem 
ex permutatione Bartholomaei Apostoli cum alio Bartho- 
lomaeo uno ex septuaginta Domini Discipulis exortam 
esse asserit. 

In fine dies festivos, qui, teste Auchero, in diversis 
ecclesiis in honorem s. Bartholomaei Apostoli aguntur, 
commemoro , qui sunt apud Armenos dies 8. Decembris 
et dies 25, Februarii; apud Graecos dies 11. Junii; apud 
Latinos dies 25. Augusti; apud Coptos et Aethiopes dies 
18. Junii et dies 20. Novembris. 

Accipe itaque, benevole Lector, haec historiae (Men- 
tis Christiani additamenta, eo pretiosiora, quo propius 
ad primordia sanctae Religionis nostrae accedunt, et me- 
cum gratias age piae nationi Armenorum, quae hujus 
s. Apostoli memoriam sincere et fideliter per saeculorum 
decursum nobis conservavit. 

Salisburgi 20. Nov. 1876. 

Dr. Georgius Mosinger. 

Martyrium s. Apostoli Bartholomaei. ' 



lraecipui inter sanctos Apostolos 2 duodecim Do- 
mìni discipuli in diversas gentes divisi sunt 3 , postquam 
Spiritus sanctus in coenaculo super eos descendit, ut in 
variis linguis igneis ad sonitum procellae divina opera- 
retur. Qui accepta impositione manuum presbyterii pote- 
statem adepti sunt, peccata dimittendi et retinendi, signa 
et miracula faciendi, liberandi a doloribus, auferendi 

1. In Martyrologio ab Aueher edito hoc est initium: 
„Vita et martyrium s. Bartholomaei Apostoli. — Armenorum 
pater spiritualis et primum fundamentum Ohristianae veritatis 
in universo Oriente, Apostolus Barthulimaeus (quod et scribi- 
tur Bardolomaeus) erat ùnus ex Duodecim electis. Secundum 
multorum opinionem ille unus idemque est cum Nathanael, qui 
erat ex Cana Galilaeae et a Domino testimonium accepit : „Ecce 
verus Israelita, in quo dolus non est*. Licet apud singulas 
nationes multae et variae sint historicae traditiones de prae- 
dicatione et morte s. Bartholomaei, tamen fide digniora et 
magis probanda sunt ea, quae apud nos de proprio terrae 
nostrae Apostolo in antiquis Homiliariis consone cum Moyse 
Choronensi et aliis iistoricis habentur in hunc modum." In 
sequentibus Aueher eadem de s. Bartholomaeo narrat, quae in 
antiquo Homili&rio leguntur , exceptis paucis differentiis, qua- 
rum notabiliores in subsequentibus adnotatis adjectae sunt. 

2. Apostolorum nomen h. 1. in sensu latiori sumendum est. 

3. Verbum Armeniacum proprie significati „ sorte divi- 
dere", sed et „ dividere" generatim. 



morbos, ejiciendi diabolum, a peccatis solutos et a ser- 
vitale corruptionis servatos transferendi in libertatem 
gloriae filiorum Dei ad ambulandum in praeceptis Do- 
mini, ut promissis donis et quae illic conservata sunt, 
bonis digni efficerentur. Itaque duce Spiritu sanctp dis- 
cesserunt et ad nationes omnium linguarum abierunt, 
ut verbum vitae praedicarent easque illuminarent per 
regenerationem sacri baptismatis et per assistentiam Spi- 
ritus sancti 1 , qui divina virtute in eis operabatur. 

Beatus quoque Apostolus Bartholomaeus , qui erat 
unus ex Duodecim, ad gentes abiit et profectus sortem 
Apostolicae suae electionis ingressns est. In principio 
suae praedicationis evenit, ut in urbem Edem dictam, 
Indis confinem, cum Apostolo Thoma 2 intraret. Et in 
medium urbis se conferens sedebat ad fontem, in quo 
diabolica prodigia per incantationes peragebantur, reve- 
lationes nempe daemonum, qui vanas praestigias 3 et fal- 
laciasad confirmandam falsam religionem efficiebant et 
clamabant in fonte quasi in quodam idolo, quo in loco 
etiam multa dona votiva et sacrificia in honorem fontis 

1. Verba „per assistentiam Spiritus sancti" Aucher ad 
sequentem sententiam refert et haec et sequentia ita habet: 
„Abiit beatus Apostolus Bartholomaeus ducente et assistente 
Spiritu Dei in sortem Apostolicae suae electionis ad partes 
(Mentis, incipiens ab Armenis et Medis et Persis, in univer- 
sam Parthiam usque ad Indos, adjuvante s. Thoma Apostolo, 
et inde praedicans reversus est ad Armenos. Igitur in prin- 
cipio" etc. 

2. In Mart. Auch.: r ut in urbem Edem . . intraret, et 
cum discessisset ab eo Thomas, Bartholomaeus in medium 
urbis se conferens sedebat" etc. 

3. In Mart. Auch.: „diabolica prodigia et revelationes 
daemonum fiebant ad vanas praestigias." 



offerebantur. Quem fontem fabulabantur ' propria pote- 
state fluxum habere, et plenum esse vi nutriendi herbas 2 , 
plantas et semina et varias arbores et diversos flores 
unacum eorum saporìbus et odoribus, et nomen hujus 
fontis vocabant: „Filiam Nili". 

Quadam die, quum magna nmltitudo civitatis ad 
hunc locum pervenisset, ut sacritìcarent et mimerà offer- 
rent auri et argenti et lapidum pretiosorum, vestes quo- 
que pretiosas et splendidas, ex imo fonte rumor emis- 
sus est daemonum, qui exaestuantem aquam sursum 
mittebant, et ebulliente igne terribili et flatu vehemen- 
tis spiritus audientes et videntes tum ignis fulgore, tum 
sonitu procellae timore percellebant. Quumque terrores 
undique essent, homines magnum .extollentes clamorem 
nomeri fontis quasi dei, qui utilitatem et dona posset 
procurare, vehementibus vociferationibus invocabant. Quae 
s. Apostolus conspicatus et admirans stetit , et magna 
tristitia aflfectus est propter eorum errores, turpia opera, 
inanes contentiones et perversas actiones et inutiles im- 
pensas et inhonestos clamores, quia tumultuantes con- 
venerant viri et mulieres sicut reptilia et abominabiles 
serpentes in locis palustribus, et a faJlacibus daemoni- 
bus decepti in honorem fontis tripudiantes saliebant. 
Tum beatus Apostolus in medium eorum ad fontem pro- 
gressi, pàllium, quo circumdatus erat, versus aquam 
extendens invocavit nomeu Domini Jesu Christi dixitque 
alta voce: „Hic fons totus siccetur et nullam omnino 

1. Mart. Auch. hic addit': „gentiles".. 

2. In Mart. Auch. brevius: „et per nutriciam vim esse 
matrem omnium herbarum." 

l* 



habeat humiditatem. " Et statim rivus copiose fluens 
siccabatur et quasi durissima fuit petra, et strepitila 
ignis conticuit et fulgor fictitiae lucis l disparuit. Et dae- 
mones clamantes et ululantes, gementes et suspirantes 
dixerunt: w O Jesu Nazarene, quousque infelici festina- 
tione nos insectaris, nec nos in abysso aquarum, nec in 
loco nostrae habitationis manere permittis ? Ex tota terra 
per tuam crucem nos expulisti, et nunc per discipulos 
tuos nos premis et ejicis et torques et crucias magis 
quam hoc fiet tempore, quod destinatum est, ut super 
nos veniat. 2 Tum s. Apostolus eos increpans: „0 im- 
puri, ait, insolentes, inimici hominum, adversarii justi- 
tiae et doctores erroris, ecce praecipio vobis in nomine 
Domini Jesu Christi, ut non amplius in isto loco per- 
maneatis." Et confestim disparuerunt et exterminati et 
dissipati sunt ; sicut cera, quae igni non potest resistere, 
ita perditi et comminuti sunt. Quo viso populi multitudo 
magno timore correpta ad s. Apostolum se convertit et 
propter mirabiles res in fonte peractas coram eo prò- 
cidit; alii autem ha ne regionem et hunc locum percurren- 
tes, quod factum erat, divulgarunt, magnum scilicet et 
mirum hoc opus et signum gloriosum, quod Apostolus 
fecerat. Et omnes venerunt, ut hoc miraculum viderent, 
quia diu invocaverant 3 hunc fontem, qui nunc ictu oculi ex- 
siccatus est , cujusque aqua olim abundans fluere cessavit. 

1. In Homiliario: „fulgur fictitii venti ad instar lucis". 
Quid „fulgur venti" sit, equidem nescio. In versione textum 
Martyrologii Auch. secutus sum. 

2. In Mart. Auch. brevius; „et ex universa terra nos 
ejicis per tuam crucem et discipulos tuos." 

3. In Mart. Auch.: „sacrificarunt fonti." 



Quum autem habitatores civitatis siti urgeri coe- 
pissent, lapidibus s. Apostolum obruere voluerunt ; at se 
invicem icerunt et occiderunt, et ex eis, qui temere lapi- 
dimi imbri se immiscebant , circa viginti homines occisi 
sunt. Tum s. Apostolus ad mortuos accedens manus eis 
imposuit, et postquam prò eis oravit, redierunt in eos 
animae et vivi surrexerunt. Quo facto singuli, qui ade- 
rant, festinantes apportarunt aegrotos et a spiritibus 
vexatos et variis morbis et doloribus afflictos et para- 
lyticos et caecos et claudos et uno latere debiles et sur- 
dos et mutos et lunaticos et omnes, qui variis doloribus 
cruciabantur , et sanabat omnes. Post haec Apostolus 
Evangelium Matthaei 1 ex ordine eis coepit praedicare, 
qui libenter eum audientes sanctam praedicationem Evan- 
gelii susceperunt. Et egressus ad confinia urbis in locum 
planum in regione petrosa, positis genibus oravit, Christo 
gratias agens, quod mentem illorum aperuisset, ut vide- 
rent et audirent et verbum vitae reciperent et crederent 
in Dominum nostrum Jesum Christum, qui est verus 
Deus et vita aeterna. Et sumens ibi signum crucis voce 
magna clamavit, et ecce motus et tremor factus est 
quasi per terribile tonitru locusque concussus et fissus 
est et fons aquae emanavit copiosis et dulcibus rivulis, qui 

1. In Mari Auch. habetur: „Evangelium Matthaei, eujus 
exemplar secum sumpserat." S. Ephraemus in explicatione 
Evangelii Concordantis (ed. latina p. 286) haec scribit: „Bar- 
tholomaeus Evangelium Matthaei dedit Indis et fuit ibi episco- 
pus et praedicavit in Lycaonia." In sequentibus saepius Evan- 
gelium s. Matthaei a s. Bartholomaeo praedicatum memoratur. 
In Breviario quoque Eomano in lectione Nocturni secundi festi 
s. Bartholomaei haec leguntur : „Bartholomaeus, in Indiam cite- 
riorem progressus, adventum Domini Jesu juxta s. Matthaei 
Evangelium illis gentibus praedicavit." 



motti tranquillo et quieto undique diffundebantur ; quo 
facto incolae laetari coeperunt. Tum s. Apostolus eis 
praecepit, ut in aquas descenderent et eos baptizavit 
luceque Spiritus sancti illuminavit et peracto mysterioso 
sacrificio distribuit eis vivificum corpus et sanguinerà 
Filii Dei in remissionem peccatorum, qui ipse est vita 
et vivificator et auctor fidei in sanctam Trinitateiyi. Ibi- 
dem s. Apostolus ex illis viris , quos a morte ad vitam 
revocaverat, presbyteros constituit eosque in vera fide 
confortavi! 

Abiit inde in partes Medorum et Elamitarum,, 
a quibus quum non reciperetur, nullam ibi poterat facere 
virtutem, nisi in paucis, qui, postquam Evangelium Mat- 
thaei eis praedicavit, verbo ejus credentes et omnibus, 
quae in mundo habebant, relictis, eum sequebantur in 
quemcunque locum se conferebat. 

Inde quoque egressus adiit Bustr, urbem Syriae 
inferioris. ' Quumque hanc urbem ingressus esset, extu- 
lerunt juvenem mortuum, filium Andronici, Celebris tri- 
buni Bustrazaeorum , et ille annorum erat duodecim et 
multi plangentes cum tubis et fidibus sequebantur, tur- 
matim saltantes et se percutientes et tumultuantes et 
multae lacrymae prò juvene fundebantur. Eodem tem- 
poris momento s. Apostolus in medium forum prosiliens, 
extendit manum et accessit ad feretrum, ubi mortuus 
juvenis jacebat, et dixit: „Adolescens tibi dico, surge, 
sta in pedibus in nomine Domini nostri Jesu Christi." 

1. Ad verbum: „Assyriae profundae". Assyriam in Ar- 
meniaco etiam Syriarn significare, notum est. In Mart. Auch. 
legitur: „profundae Assyriae i. e. Coelesyria". 



Statimque mortuus se erexit et qui eum portabant, in 
loco suo steterunt. Multitudo autem faciem s. Apostoli 
intuens ignem ex ore ejus emicantem et in os juvenis 
intrantem vidit, et sic iste in vitam revocatus est. Tum 
omnes exclamabant dicentes: „Deus quidam inter nos 
apparuit", et juvenes apprehenderunt s. Àpostolum et 
super brachia elevatum tenebant aliique sacrificia et 
oblationes afferre festinabant. Verum s. Apostolus e ma- 
nibus eorum evasit et a turba recedens alta voce - dixit : 
„Ego servus sum Domini omnium rerum et Filii ejus 
Jesu Christi et Spiritus sancti, cujus nomen hunc juve- 
nem ad vitam reduxit, et ad vos missus sum praedicare 
Evangelium regni, ut verbum vitae recipientes viva- 
tis, poenitentiam agatis et convertamini a vano cultu 
vestro, quem in ignorantia et infidelitate sequuti estis, 
et solum verum Deum agnoscatis, Dominum nostrum 
Jesum Christum, qui fecit coelum et terram et mare et 
omnia, quae in eis sunt." Et scripsit eis Evangelium 
Matthaei, quod in adjutorium praedicationis suae secum 
sumpserat. Et per triduum populum vix sedabat, ne sibi 
sacrificia offerret. Post haec juvenem , quem ex mortuis 
suscitaverat , sumpsit et baptizavit in illuminatione Spi- 
ritus sancti, in igne spirituali et in purificatione aquae, 
et cum eo patrem tribunum et domesticos et cognatos 
ejus. Et vocavit nomen juvenis Matthaeum, ex nomine 
s. Evangelistae, et dedit ei impositionem manuum anno 
duodevicesimo Apostolicae separationis. l 

Tum et illi, qui funus juvenis sequuti ex urbe 

1. Haec verba in Mart. Àuch. paulo inferius liabentur. 
Confer adnotationem quartam paginae sequentis. 

egressi erant, quum haec mira vidissent, et quod tribu- 
nus et omnis ejus cognatio per sancta verba et mira- 
cula Apostoli in Christum credidissent , ipsi voluntarie 
et lubenter baptizabantur in Spiritu sancto et in mortem 
Domini nostri Jesu Christi in fonte aquarum. Fuerunt 
autem in illa urbe septem altaria, in quibus erant idola 
sculpta 1 et ad similitudinem hominis formata adinstar 
Ares et Ormudz 2 , quae tribunus ex mandato Apostoli 
destruxit et perdidit et pauperibus et gentibus distribuit. 3 
Et multas virtutes in aegrotis et per varios morbos et 
diversa mala cruciatis s. Apostolus fecit, multos dae- 
mones ejecit et vidente . populo urbe expulit. Altare 
quoque ibi erexit et unum ex suis discipulis reliquit, ut 
sacerdotio fungerete, unacum ilio juvene, qui impositio- 
nem manuum acceperat in illuminatione Spiritus sancti. 4 
Quumque eos in fide sanctae religionis confirmasset, 
profectus est in terram Germanicaeorum 5 , juxta 
sortem electionis Spiritus sancti. Quo cum ingressus 
esset, fama ejjis in totam illam terram exivit et mira- 
cula et prodigia, quae per s. Apostolum fiebant, quasi 

1. In Mart. Auch.: „fusa". 

2. In Mart. Auch.; «nomine Ares et Ormudz". Ormudz 
saepe in actis Martyrum vocatur Jupiter. 

3. Ornamenta nimirum aurea et argentea, quibus idola 
sculpta decorata erant. 

4. In M^rt. Auch. haec ita leguntur: „Et nonnullos an- 
nos transegit ibi, et altare erexit et reliquit unum ex disci- 
pulis suis sacerdotem, simulque illuni juvenem Matthaeum, 
quem impositionis manuum dignum fecit anno duodevicesimo 
Apostolicae suae praedicationis ; et ille juvenis putatur tunc 
fuisse duodeviginti annos natus, et implebatur Spiritu sancto. 

5. In Mart. Auch.: „in terram Germanicaeorum, i. e. in 
terram Germanorum." 



radii solis diffundebantur et super universam faciem hujus 
terrae divulgabantur et omnes ad eum festinabant, ap- 
portantes variis morbìs laborantes, et virtus Domini 
.sanabat eos. Et multi in compitis sedebant eumque 
exspectabant , ut, qui morbis, doloribus et satanae 
vexationibns afflicti erant, eo transeunte sanitatem recu- 
perarent. Réx autem illius terrae, audita fama innume- 
rorum ejus miraculorum, invidia commotus, missis ser- 
vis suis, per quinque dies in carcere eum custodiri jussit. 
Quinque dièbus elapsis sedit in throno eum suis magna- 
tibus et nobilissimis ducibus Germanicaeorum et prae- 
cepit, ut s. Apostolus adduceretur. Quumque ad car- 
cerem irent, multitudo populi illum locum circumdedit 
et splendor lucis magnae quasi lux solis meridiani foras 
extra carcerem erupit apprehenditque timor apparitores ! , 
qui venerant, ut Sanctum ad tribunal in loco tormen- 
torum torquerent, et repentino timore agitati redeuntes 
regi et eis, qui eum eo erant, magna miracula, quae 
viderant, narrarunt. Tum rex ira inflammatus et magna- 
tes, qui eum eo sedebant, surgentes jusserunt carcerem 
incendi, in quo Sanctus Dei combureretur. Hic vero quo- 
tidie in carcere oraverat, ut Deus terrae suae propitius 
esset, atque homines ab errore converterentur, in quem 
prolapsi, in tenebris ignorantiae et in abysso perditionis 
tenebantur per fraudes Satanae, a quo decepti et se- 
ducti creaturis et operibus manuum suarum serviebant. 



1. Ad verbum: „vocantes u , se. ad judicium. — In Mart. 
Auch. : „et timor apprehendit illos viros, nec potuerunt eum 
adducere ad tribunal ad locum tormentorum." 

Quum illi haec de Sancto statuissent ' , factum est re- 
pente tonitru, et fulgura in nubibus corr uscarunt , ini- 
que in terram ceciderunt 2 et mente eorum stupore per- 
culsa, similes erant irrationabilibus animalibus, in quibus 
scientia non est. Itaque s. Apostolus ex carcere egres- 
sus 3 singulis eorum manus imposuit, qui redditis viri- 
bus surgentes steterunt et in se reversi Sanctum roga- 
runt, ut misericordiam et gratiam invenir ent atque do- 
num sanationis plagarum, quibus affligebantur, precibus 
a Domino Deo ipsis impetraret. Sanctus itaque Dei 
dixit: „ Quorum acuii corporales aperti sunt, solum lumen 
terrae vident, non .autem lumen verum, quod illuminat 
omnem hominem, qui venit in mundum. Si autem ver- 
bis meis fidem habebitis et praedicationi evangelii glo- 
riae unigeniti Filii Dei, quod ego vobis annuntio, cre- 
detis, sanationem plagarum, quam a Domino per preces 
meas rogatis, accipietis, nec non animae vestrae vivent, 
et haeredes eritis lucis, cui umbra non est, et vitae, 
quae non transit in aeternum, et quam Filius Dei Jesus 
vobis dabit, si firma confessione in nomen ejus credetis." 
Qui responderunt et dixerunt : „ Credimus in Deum tuum, 
in quem tu credis et quem nobis annuntias ; tantum vi- 
vant animae nostrae et nos illumines." Apostolus, ut 
ubique, sic et hic Evangelium Matthaei et prophetiam 



1. In Mart. Auch. : „Et ecce, quum synedrium mala de 
Sancto cogitaret." 

2. In Mart. Auch. : „et ceciderunt in terram rex et no- 
biles ejus." . 

3. In Mart. Auch. : „Et aperta ultro porta carceris egres- 
sus est s. Apostolus." 



L, 

Isaia e vatis 1 praedicavit et exposuit ea 2 , quae in Para- 
bolis 3 continentur et sublimem sensum explicavit, qui 
in illius prophetia et in sancto Evangelio inest 4 . Tum rex 5 
et magnates et primores s. Apostolum urgere coeperunt 
et dixerunt : „ Festina et perfice in nobis bona, quae in 
Evangelio annuntiasti, quum dixisti 6 , per baptismum nobis 
contingere remissionem peccatorum et regnum coelorum, 
ut a plagis, quae super nos venerunt, sanemur. Ne ergo 
tardaveris, bonum nostrae salutis nobis largiri, quod 
docti sumus per os tuum et per castigationem , quae 
nos erudivit, quia nunc cognoscimus et scimus, Deum 
tuum esse Deum verum et praeter eum alium non dari 
et nos ei serviemus et obediemus, quia est Deus verus 
et vita aeterna, et salvator terrarum." Qua audito 
s. Apostolus ad rivum, qui ex parva valle versus me- 
ridiem descendebat, eos deduxit et postquam in aquas 
descenderunt, eos baptizavit, quo facto oculi eorum aperti 
sunt et viderunt Spiritum sanctum, qui dulcibus auris 
et pura luce super aquas ferebatur, et quum eos illumi- 
naret, luce eos induit quasi vestimento. Tum s. Aposto- 
lus in diversis locis altaria erexit, et coelesti pane et san- 

1. Ad verbum: „videntis". 

2. Ad verbum: „et expositionem eorum". Ex praeceden- 
tibus referendum est verbum „praedicavit". 

3. Librum Proverbiorum, qui apud Armenos „Parabolae 
Salominis" appellatur, h. 1. designatum esse existimo. Possint 
et intelligi parabolae in Evangelio Matthaei. 

4. In Mart. Auch. hic additum est: „et doeuit eos, per 
baptismum eis fieri salutem et sanationem animae et corporis." 

5. Sic in Mart. Auch. In textu originali: „reges", sed 
sine dubio h. 1. pluralis majestaticus est. 

6. Ad verbum: „perfice in nobis praedicationem Evan- 
gelii, de quo dixisti" eie. 

guine Filii Dei eos cibayit et preces fundens manus eis 
imposuit, ut firme consisterent in fide, quam acceperunt 
et in qua per lucem Spiritus sancti illuminati sunt. Post 
haec s. Apostolum rogabant, ut apud ipsos maneret eosque 
pasceret, nec unquam ab eo separarentur. Qui respon- 
dit : „Etiam aliis urbibus me oportet evangelizare, sicut 
Christus dixit: Ite ad omnes gentes, baptizate eos in 
nomine Patris et Filii et Spiritus sancti. Itaque ipse 
Christus, in quem credidistis et cujus Spiritu illuminati 
et obsignati estis, vobiscum erit, nos autem, quia popu- 
lorum curam nobis imposuit, mandato ejus non inobe- 
dientes erimus." Quo audito permissionem abeundi ei 
dederunt. 

Prof ectus inde l Sanctus venit in terram P a r t h o- 
rum et Medorum et Elamitarum et praedicavit 
eis verbum vitae, multique Parthorum ad Dominum exer- 
cituum conversi sunt propter signa et miracula et va- 
rias sanationes, quas per s. Apostolum accipiebant, et 
liberationem a doloribus per misericordiam et gratiam 
Domini. 2 Multis ibi illuminatis, ad regiones Persa rum 
et Magorum 3 tran ( siit coepitque eis praedicare, uti 
solebat, doctrinam Evangelii Matthaei et omnia, quae 
de Magis scitu utilia erant, eis exposuit. Et pervenit 
ad locum cultus eorum, templum scilicet ignis, quem ex 

* 

1. In Mart. Auch. : „Et postquam s. Bartholomaeus pres- 
byteros prò se reliquit, profectus est in terram Parthorum in 
confiniis Persarum et praedicavit" etc. 

2. Verba: „et liberationem a doloribus per misericor- 
diam et gratiam Domini" in Mart. Auch. desunt. 

3. In Mart. Auch. : „ad Persas in regione* Magorum 
transiit. " 

doctrina Magorum colebant 1 , et elevavit manus suas ad 
Orientem contra solem, quem adorabant, et cohibuit eum, 
et lucem radiorum ejus usque ad sex horas diei impe- 

1. Hoc loco in Mark Àuch. haec inserta leguntur: „fecit 
ibi s. Apostolus signum illustre contra ignem et solem in no- 
mine Domini et per virtutem imaginis matris Dei, de quo 
s. Moyses Choronensis in epistola ad Isaac Arzaerunensem seri- 
bit, cujus verba pulchre consonant cum praecedente narratione 
nostri Homiliarii et sic se habent: „Itaque Bartholomaeus Apo- 
stolus, unus ex Duodecim, in conventu eorum, quum beata 
Virgo ex vivis discederet, cum illis non erat, quia voluntas 
erat Domini, ut hoc ei accideret, quoniam ad Indos abierat. 
Postea autem, quum ille ad Apostolos venisset, urgebat eos, 
ut ei divinum thesaurum, corpus ab omnibus benedictae Vir- 
ginis monstrarent die tertio post ejus» sepulturam in Getse- 
mani. Illi autem prompto animo ardenti desiderio fratris sui 
satisfacientes, sacrum sepulchrum aperuerunt et deificum corpus 
in eo non repererunt et stupentes cognoverunt, post triduum, 
quum laudationes angelorum et psalmodiae cessassent, post cor- 
pus sanctum per manus angelicorum agminum de medio ipso- 
rum translatum esse. Tum Bartholomaeus, qui jam valde de 
eo contristatus erat, quod aspectu s. Virginis et auditu lau- 
dum superorum privatus esset, quas reliqui Apostoli et dis- 
cipuli Domini audissent, majore adhuc moerore affectus est, 
quum eain in sepulchro non in venire t. Quod conspicati beati 
Apostoli, ut collegam suum consolarentur , imaginem matris 
Dei, qua virtutes fieri solebant, ei dederunt. Haec imago in 
ligno eypressino ab Apostolo Joanne pietà et a matre Dei 
faciei suae imposita et benedicta et santificata erat in sola- 
tium fidelium et sanationem aegrotorum. Quam Bartholomaeus 
cum gaudio sumpsit et quasi viva esset, sic in eam intuebatur. 
Tum ex mandato Spiritus sancti magna festinatione ad Arme- 
nos profectus est, quia Thaddaeum Apostolum Sanatrucius rex 
in Jardaz, provincia Armeniae, occiderat. Venit itaque ad 
Armenos et eos, qui a Thaddaeo discipuli facti erant, confor- 
tavit. Videns autem furorem Sanatrucii ad tempus in terram 
Magorum et Persarum abiit et venit ad urbem eorum regiam, 
quae nunc eorum lingua Ohorasan vocatur. Et effécit, ut 
in medio templi ignis columna coruscans appareret, et san- 
ctam imaginem soli obtendens hujus radios ad sex horas cohi- 
buit." Haec verba Choronensis non discrepant ab Homiliario, 
quod habet: „et elevavit Bartholomaeus manus suas ad Orien- 
tem contra solem tt etc. 

divit. Et signum de coelis, columna nempe ignis, stetit 
in medio tempio ignis, errorem eorum terroribus et hor- 
ribilibus portentis arguens, quia deos Heliu et Sephai 
et Aresi et Prenai 1 colebant. Quamvis autem ma- 
xima miracula et stupenda signa deorsum ostenderet, 
tamen ab adoratione elementorum eos non absterruit, in 
quam per vanas fabulas et superbas gloriationes erran- 
tes inciderant. Solummodo octo animae erant, quas 
sumpsit et illuminavit et e medio hujus perditi et bar- 
bari populi eduxit 

Inde transiens venit in Golthon, regionem 
Armenorum, et in sortem Thadaei juxta mandatum 
Spiritus sancti. Quumque ibi 2 vcrbum yitae praedicaret, 
et hi cum gaudio et magna animi promptitudine id re- 
ciperent, credentes illuminati sunt per fontem baptismi. 
Quibus in hoc loco presbyteros reliquit ex illis Magis, 
qui discipuli s. Apostoli facti erant, per quos multas 
virtutes Deus faciebat, quocumque pedes eorum per- 
venerunt, et multos a vano cultu ad Dominum con- 
verterunt et dona Apostolicae gratiae super eos erant. 
Anno vicesimo nono règis Sanatrucii 3 s. Apo- 

1. In Mart. Auch. : „Colebant Heliu i. e. solem, et Se- 
phai i. e. draconem serpentem, et Aresi i. e. Martem, vel 
ilammam, et Prenai i. e. ignem. Similiter Choronensis post 
haec breviter narrat: „Et non crediderunt ex illis Magis, nisi 
octo, qui Salvatorem adorarunt et venientes ab Apostolo bap- 
tizati sunt, quos e medio impiorum sumpsit et in Armeniam 
duxit." Idem in nostro Homiliario his verbis refertur: „Quam- 
yis autem maxima miracula" etc. 

2. In Mart. Auch. additur : „ibi, i. e. in partibus Goltho- 
naeorum et Albak et Naohtsehuana, non longe a terra Jartaz. 
Et hi acceperunt cum gaudio etc. 

3. In Mart. Auch. h. 1. additur per parenthesin: „sic 
habet Homiliarium, quod sequuntur alii historici." 

stolus Bartholomaeus ad Armenos pervenit, mandante 
Spiritu sancto, qui eum ad Apostolicam conversionem 
gentium elegerat, et Thomas juxta auctoritatem sui prin- 
cipatus 1 scripsit ei, ne apud eos ad praedicandum Evan- 
gelium regni, sicut in omnibus locis, circuiret propter 
Thadaeum Apostolum, qui erat unus ex Septuaginta. 
Quum Apostolus ad collem Artaschu* venisset, alius 
ex duodecim Apostoli s ei obvius factus est, Judas 
nimijum Jacobi 3 , et erexerunt in loco, ubi se obvios 
habuerunt, signum dominicae crucis et magno cum gau- 
dio sibi valedixerunt. Judas abiit in regionem suam; 
Bartholomaeus autem profectus intravit Her et Zare- 
vant, provinciam Armenorum, et fecit signa et pro- 
digia in aegrotis et multos daemones ejecit multosque 
illuminavit et consolatus est verbo et sancta doctrina 
Evangelii et testimonium perhibuit eis, ut in fide, quam 
acceperant, firme consisterent et fideliter permanerent, 
et singulis manus imponens gratiae Dei eos commen- 
davit. 4 Ipse autem profectus venit in urbem Armenorum 

1. Sic ad verbum in Armeniaco habetur. Sensus esse 
videtur : auctoritate Apostolici sui muneris scripsit ei. 

2. In Mart. Auch. : „Artaschu vel Artaschatu." 

3. In Mart. Auch.: „ Judas Jacobi, qui et Lebaeus et 
Thadaeus vocatus est." 

4. Hoc loco in Mart. Auch. haec inserta sunt : „Ad hoc 
circiter tempus referuntur reliqua verba Choronensis de depo- 
sitane imaginis matris Dei in Hokvozwan (in monasterio ani- 
marmi!) per sanctum Apostolum, qui, ut ille diQit , ex Hera 
et Z a r e v a n t in partes Antzevazaeorum transiit. Quae Choro- 
nensis sic narrat: „Et venit in terram Antzevazaeorum ob 
famam de quodam lapide, quia ibidem multi daemones habi- 
tabant et homines hujus loci decipiebant, noxia remedia ad 
excitandas impuras passiones ibi dispertiebant, strepitum quasi 
martellorum fabrorum excitabant, et terribilibus cum prodigiis 

Urbianos, ibique omnes variis morbis et cruciatibus 
afflictos ad eum venerunt et omnes sanavit et fonte 
baptismi illuminavit. 

r^s horrendas operabantur. Et incolae terrae his rebus assueti 
ad illam petram ascendermi, ut impia et putida philtra acci- 
perent, quibus impuros affectus dolose commoverent , sicut 
Cyprianus Justinam Virginem deeipere tenta vit ; et nomen illius 
loci vocarunt petram fabrorum. 

Quum itaque s. Apostolus Dei eo venisset, fabros male- 
ficos ejecit, et idola in honorem Anahiditis erecta eomminuit. 
Ibidem multitudo daemonum super altum montem ad partem 
septentrionalem congregata innumeros lapides ex locis p^trosis 
saepe dejecit, et voces et clamores et ejulatus vehementes 
emisit. Tum s. Apostolus parvam crucerà confecit et super 
petram in monte erexit, et exinde daemones ibi non amplius 
inveniebantur. Hanc crucem Apostolicam postea s. episcopus 
Gregorius secum duxit, donec eam in terra Armeniae relin- 
queret ; post aliquod vero tempus super sepulchrum Tigridatis 
regis Armenorum posita est. 

Locus vero, in quo daemones erant, in medio ardui 
montis est ad fluvium Tigridem prope castellum Kanguar et 
ex altera parte est petra Agravaz fi. e. corvorum), unde tem- 
pore vernali multae aquae ex monte munito defluentes ad fon- 
damenta ecclesiae Dominae nostrae transeunt, et suo affluxu 
magnum fluvium Tigridem adaugent. Ibi s. Apostolus fonda- 
menta ecclesiae sanctae Mariae propriis manibus jecit, parvam 
sacram aedem exstruens, quam „aedem genitricis Dei" vocavit, 
et in ea imaginem Dominae nostrae collocavit. 

Et dedit illam religiosis mulieribus, quibus sororem J u s- 
kanen et sororem Ormezdatai et Maquotri praeposuit, 
hisque alias mulieres subdidit et cellas monasterii exstruxit, 
inspectorem ordinavit fidelium, et sacerdotem super discipulos 
suos ibi constituit, nomenque loco dedit Hogeazwàn (monaste- 
rium animarum) in honorem matris Dei, Dominae et s. Vir- 
ginis , quia Deus per s. Virginem in hoc loco multa miracula 
faciebat. 

Ipse autem Apostolus ascendit, ut in Armenia (superiori) 
praedicaret et occisus est in urbe Urbanos, in loco, qui 
Barm in honorem Apostoli appellàbatur." Et ecce, Homilia- 
rium, postquam de praedicatione Bartholomaei in loco Her et 
Zarewant narravit, similiter transit ad historiam mortis ejus 
his verbis: „ Apostolus autem venit in Ubianos (quod et 
Urbanos vel Areobanos scribitur), urbem Armenorum" etc. 

Quod audiens Ogohi, soror regis Sanatrucii, qui 
erat filius sororis Abgari, clam ad eum venit et ipsa 
et omnes, qui cum ea erant, verbum vitae et fidei in 
Dominum nostrum Jesum Christum audiebat, et induens 
vestem virginitatis gloriam terrestrem abjecit et disci- 
pula Apostoli facta eum sequebatur. Quibus auditis rex 
magna ira inflammatus, quasi fera furibunda et sangui- 
nem sitiens, tribunum Terentinum ' et milites ejus misit. 
Quum tribunus jussu regis ad eum venisset et Sanctum 
Dei vidisset, ejus misertus est, et hic coepit ei prae- 
dicare evangelium regni. Et Dominus aperuit mentem 
ejus, ut sermbnes Apostoli attenderet. Quem morbo leprae 
laborantem s. Apostolus sumpsit et nocte baptizavit. 
Et ecce, nubes lucida illi loco obumbravit et splendor 
ignis fontem purificantem circumdedit. Et factum est, 
quum Terentinus ex aqua exiret, cutis dura, quasi cor- 
tex arboris et quasi folia vitis, ab eo decidit et lumine 
quasi veste circumdatus est, et multi miraculum, quod 
factum erat, conspicati crediderunt in Dominum. Rex 
autem, ad quem fama hujus miraculi perferebatur, magis 
excandescens ira intolerabili subito alium ex nobilibus 
misit, ut statini eos trucidaret, et ne famam quidem eorum 
permanere pateretur. Qui s. Apostolum cum virgine et 
tribuno et aliis discipulis sumpsit et ad tribunal adduxit. 
Et sex viri s. Apostolum per unam circiter horam ba- 
culis nodosis* percusserunt eumque mortuum putantes 

1. In Mart. Auch. : „Terentium (vel Terentinum)". 

2. In Mart. Auch. h. 1. insertum est: „ubi alii dicunt r 
cutem ei detractam et postea eum baculis esse percussum." 

extra urbem ejecerunt. At s. Apostolus virtute et po- 
tentia Domini sui, in quo sperabat, adhuc in vivis erat. 
Tres circiter horas ita jacebat et magna multitudo ex 
urbe et omnibus locis finitimis eum circumstetit, elapsis- 
que tribus horis movit manum, et apprehendentes ele- 
varunt eum et surrexit et erectus sedit et elevatis in 
coelum manibus dixit: „ Domine Deus, pater Domini mei 
Jesu Christi, ne derelinquas haereditatem istam per 
intercessionem Thadaei et Thomae et Judae et per 
meam Bartholomaei , qui curam nostram in hac terra 
posuimus, nec sinas eam ab hoste conculcari, sed in- 
colis ejus gratiam et misericordiam praebe, ut a cultu 
deorum falsorum convertantur , quia in vano et impio 
errore ex ignorantia et fidei defectu versantur. Da eis 
pastorem et ducem, ut te solum verum Deum et quem 
misisti, Jesum Christum, agnoscant, me autem suscipe, 
mi Domine, et fideles tuo praesidio conserva." Quae 
eum dixisset, locus ille commotus est, et ecce globus 
lucidus descendit et quievit super Sanctum, qui oculis 
in coelum conversis spiritum tradidit et odor bonus dif- 
fusus est. Cui s. Thadaeus 1 in corporali specie obviam 
venit, et simul eo perrexerunt, unde Sanctus Dei Tha- 
daeus venerat. Et timor apprehendit omnes et ilio die 
crediderunt animae duo millia hominum et omnes Deum 
de eis, quae facta erant, glorificarunt et lux quasi globus 
super corpus ejus duodecim diebus permansit. 

Beatam autem g o h i et tribunum et alios multos 

1. In Mart. Auch.; „Et s. Apostolus Thadaeus, qui 
multos annos ante in coelum transierat, in corporali specie" etc. 

cum eis gladio occidit. ! Quod conspicati 2 corpus s. Apo- 
stoli et corpora reliquorum martyrum in ilio loco sepe- 
lierunt in honorem sanctissimae Trinitatis. Et quum 
motus terrae factus esset, audierunt surdi et sanati sunt 
€t caeci visu recepto viderunt et muti loquuti et omnes 
a quibuslibet cruciatibus sanati sunt, qui in Dominum no- 
strum Jesum Christum per s. Apostolum Bartholomaeum 
crediderunt. Et fideles unanimes elevati s manibus uno 
ore glorificabant Dominum nostrum Jesum Christum, cui 
et Patri et Spiritui sancto sit gloria, potentia et honor, 
nunc et semper et in saecula saeculorum. Amen/ 3 

1. In Mart. Auch. : „impius rex gladio occidit." 

2. In Mart. Auch.: „Tunc sumpserunt fideles corpus 
s. Apostoli. 

3. In Mart. Auch. haec adjuncta sunt : „Hic finem habet 
antiqua narratio Homiliarii nostri , quae , nisi ab ipso Choro- 
nensi, certe facta videtur a quodam ex s. interpretibus, a viro 
literarum antiquarùm perito, qui partim ex translatis Graecis, 
forsitan et Syriacis fontibus, partim ex additamentis fide digna- 
rum traditionum terrae Armeniae historiam suam composuit. 

Obitus s. Bartholomaei Apostoli, ut in Martyrologio ex- 
ponitur, evenit anno tricesimo regis Sanatrucii i. e. anno Do- 
mini sexagesimo septimo, uno anno post obitums. Apo- 
stolorum Petri et Pauli Eomae et circiter vigesimo anno 
post mortem s. Thadaei et sanctae Santucho in Armenia. Tha- 
<laeus in provincia Jartaz *occisus est, ubi tunc Sanatrucius 
prope urbem magnam Albak versabatur. Bartholomaeus autem 
obiit in urbe Areobanos seuUrbanos, quae ab Albak paulum 
distare et prope Salamast et Jormi in Armenia majori 
sita dicitur , ubi Sanatrucius forsitan tamquam in urbe sua regia 
hyemali versabatur, aut haec urbs in Armenia inferiori erat, 
in partibus Mesopotamiae , ubi tunc Sanntrucius in urbe sua 
Nisibi, quam restauraverat, palatium habebat. Praetereo alios, 
qui Areobanos aut Albak cum Albana aut Aluan confundentes, 
in hac regione obitum s. Apostoli evenisse censent, quamvis 
et hi omnes unanimiter eum in Armenia decessisse affirment. 

Ex dictis elucet, ecclesiam Armenorum jure haberi ger- 
manam duorum s. Apostolorum filiam, Bartholomaei, qui unus 

Adnotata ab Aucherio. 

Historiam martyrii* s. Apostoli nostri Bartholo- 
maei, in nostro Homiliario relatam, firma fide et securi 
recipimus, eamque praeferimus omnibus aliarum gentium 
relationibus , quae in multis a se invicem discrepant, duas 
autem res magni momenti nobis consentientes tradunt, 
nimirunr quod s. Bartholomaeus cum Thoma primum in 
Indiam ad praedicandum Evangelium venit, dein, quod 
ex Oriente reversus per multa loca in terram Armeniae 
se contulit ibique martyrio obiit et sepultus est. At- 
tamen qua ratione passus sit ? cum certitudine reliqui 
non tradunt et relatione nostri Martyrologii opus habent. 
Quod ex opere et disquisitione Joannis Stiltingi, socii 
Bollandi, cognosci potest, qui multum in hac re labo- 



erat ex Duodecim, et Thadaei, qui unus erat ex Septuaginta, 
et episcopos Armenorum successores i. e. tenentes cathedram 
ss. Bartholomaei et Thadaei et vocari et esse. Licet enim s. Illu- 
minator noster in urbe Caesareae episcopus ordinatus esset T 
tamen in cathedra sedit s. Apostolorum i. e. in haereditate 
eorum, quae est terra Armeniae, ubi ab origine constituta Chri- 
stiana religio numquam cessavit, nec in urbe Edessae, quae post 
illuminationem continuo fideles in gremio suo habebat, nec in 
Armenia majori, ubi Christiani dispersi in singulis locis tem- 
pore persecutionum vivebant, quorum multi a rege Armeno- 
rum Chosroe, patre Tiridatis, martyrium passi sunt, ut Choro- 
nensis memoriae tradidit. At sub rege Tiridate Deus illumi- 
nator toti terrae Armenorum excitavit beatum sacerdotem Gre- 
gorium Parthum (i. e. Gregorium illuminatorem ex Parthis 
oriundum), quasi a Deo donatum vivum semen reliquiarum 
ss. Thadaei et Bartholomaei et per spiritum suum Apostolicum 
«athedrae s. Apostolorum dignum haeredem. 

ravit et primitias laborum suorum honori s. Bartholo- 
maei dedicavit. Est autem hic ordo prolixae suae dis- 
quisitionis. Exordium sumit a quaestione, utrum Bar- 
tholomaeus cognominis sit cum Nathanael et unus idemque 
cum eo, et probare conatur, primo, Nathanaelem unum 
fuisse ex Duodecim, quia licet Augustinus et Gregorius 
Magnus hoc non accipiant, alii tamen Patres in hoc con- 
sonane et secundo, Nathanaelem nullo modo posse vo- 
cali Simonem Chananaeum, ut Graeci Scriptores (quibus 
etiam Armeniacos addas) existimant, quod probat tum 
argumentis ex ratione desumptis, tum testimoniis Syrorum 
et Chaldaeorum (eisque etiam Armenos admiscet), qui- 
bus ex Graecis Nicetas consentit. Quae nobis quoque 
placent, licet haec dare in nostris scriptis non habeamus. 
Post haec fabulas quorundam Syrorum merito re- 
jicit, falso sub* nomine Damasceni affirmantium, Bartho- 
lomaeum ex natione Syriaca et stirpe regia ortum esse, 
absurde dicentes, eum similem habere nomen cum Pto- 
lomaeis regibus Aegytiorum. Audi haec magis expicta 
a Petro Natali in medium prolata: „ Scriptum est autem 
in quadam historia, licet apocrypha, quod Bartholo- 
maeus, nepos regis Syrorum filiis carentis, adhuc 
juvenis audivit de doctrina et miraculis Christi in 
Judaea misitque ad ejim dicens ; „Libens discipulus tuus 
fiam , si gratiam unam mihi concedis u ; quia audierat, 
discipulos ejus pauperes esse et in abjecto habitu in- 
cedere, ideoque dicebat: „Si mihi concedis, ut in hono- 
rem regiae dignitatis semper veste purpurea utar, sequar 
te omnibus diebus vitae meae." Et Christus concessit 
ei optata, tantum reposuit, ut ex parte sua Bartholo- 

maeo diceretur, eum, qui recusaret externam chlamydem 
deponere, prò ipsius amore naturalem vestem i. e. cutem 
corporis sui depositurum esse. Et sic Christus Bartho- 
lomaeum in Apostolatum recepit, et ille semper pur- 
purae usum retinuit." 

Omitto additamenta aliorum dicentium, propter hunc 
Apostolum contentionem in coena factam esse, quum in- 
terrogarent, quis ex eis esset major. Vérum, etsi Stil- 
tingus apertam hanc fabulam rejiciat, non animadvertit r 
eam fecisse viam duabus aliis falsis traditionibus , qua- 
rum prior apud Graecos et Latinos, qui illos sequuntur, 
invenitur, nimirum, s. Bartholomaeum excoriatum esse r 
quod Homiliarium nostrum non memorat. Haec fabula ex 
eo originem duxit, quod Sanctus baculis percussus est, qui- 
bus corpus ejus dilacerabatur, aut quod tribunum, a quo 
tota cutis, ut cortex arboris, cecidit, sanum fecit. Altera 
vero traditione haud probabili , quae in spuria historia 
Abdiae reperitur, refertur, Bartholomaeum purpura vesti- 
tum fuisse, quod et Stiltingus, ut in sequentibus appa- 
ret, non approbat. 

Jure quoque dissertator in dubio relinquit senten- 
tiam Roberti, quam rectius figmentum vocaret, qui dicit, 
Nathanael, quod in Hebraeo significat „donum Dei", 
cognomen Bartholomaei , quod in Syriaco est „filius 
aquam haurientis", accepisse, quando Dominus noster 
Canae in Galilaea aquam in vinnm convertit. Probabilior 
est opinio Epiphanii, cui tamen Stiltingus non assentit, 
Nathanaelem fuisse unum ex discipulis, qui in pagum 
Emaus iverunt, nempe socius Cleophae. 

Dein dissertator ad ipsam nostrani quaestionem 
transiens, de terra, quam Apostolus ad praedicationem 
Evangelii sortitus est, cum nostris Scriptoribus affirmat, 
Bartholomaeum venisse usque ad ipsam Idiam, eosque 
errare, qui dicunt, eum solummodo in Indiani Aethio- 
piae aut in Arabiam felicem abiisse. Attamen post haec 
Stìltingus ipse errat cum eis, qui opinantur, Apostolum 
Bartholomaeum cum Philippo Apostolo in urbem Hiera- 
polin venisse ibique crucifixum, sed ex cruce liberatum 
esse, in quibus multi Graecorum et Latinorum tam anti- 
quorum quam recentium errant, Bartholomaeum discipu- 
lum, unum ex Septuaginta, confundentes cum Bartholo- 
maeo Apostolo, qui unus erat ex Duodecim, quia apud 
antiquos ambo sine discrimine Apostoli vocantur, quos 
nostra Homiliaria bene distinguunt, ut ex vita Philippi 
Apostoli liquet, Calendaria autem nostra nonnulla distin- 
guunt, alia confundunt. 

Prosequitur Stìltingus de adventu et obitu Apostoli 
Bartholomaei in Armenia disserere cognitionemque ge- 
nuinae historiae et traditionis nationis Armenorum avide 
quaerens duos miros fontes invenit, qui in ista re vix 
guttam praebent aquae, nempe Clementem Galanum et 
Josephum Simonem Assemanum. Ex Galano didicit, Ar- 
menos s. Bartholomaeum suum Apostolum agnoscere, sed 
quomodo et quibus ex causis Galanus non indicavit, nec 
Stìltingus didicit. Ab Assemano vero audivit, Syros, 
Chaldaeos et Nestorianos scriptores unanimiter dicere, 
Apostolum Bartholomaeum praedicando transiisse in Me- 
sopotamia, in Hai (Armenia) et Syria et Persia. Ubi 
enim Assemanus Chaida dicit, conjecturam nostram, prò 

hoc Hai (Armeniam) ponendum esse, scriptores ab Asse- 
mani in medium prolati confirmant. In alium errorem 
idem Assemanus incidit scribens „Amur, Armenus", 
qui non est Armenus, sed Nestorianus, ut et alii aucto- 
res ab eo citati Syri aut Chaldaei sunt. 

Unde cognosces, quantopere dissertator genuinis 
historiis Armenorum et nostro Homiliario indigeat, id- 
que ex eo magis elucet, quod affert, Ussuardum, 
A do, Florum non bene fecisse .existimantes, Bartho- 
lomaeum in India martyrium subiisse , ut et F 1 o r e n- 
t i n u s , qui modo asserit in India, modo in Persia eum 
passum esse. Dicit enim dissertator: „ Plurimi auctores 
Majorem Armeniam dicunt nobilitatam morte Apostoli, 
quibus consonant et Martyrologium et Breviarium Ro- 
manum." Quibus verbis si acquievisset , bene fecisset, 
sed in sequentibus in errorem incidit, ducem ipso magis 
ignorantem sequutus, haec scribens: „Ne longior sim, 
singulos scriptores (de morte s. Bartholomaei in Arme- 
nia) recensendo, ponam verba Tillemontii, cujus opinio 
mihi probabilis videtar: „Omnes recentiores scriptores 
Graecorum et Latinorum unanimi voce dicunt, marty- 
rium subiisse in urbe Albana aut Albanopoli dieta, quan- 
doque per corruptionem Urbanopolis scripta, quam sta- 
tuunt esse in magna aut Indica Armenia, ut vocant. 
Putem esse fortasse urbem Albanam, quae in Albania 
(i. e. in Aluanis) ad litus maris Caspii, quae finitima 
est terrae Armeniae." Placet mihi, inquam, haec opinio." 
Qua de re varia conjiciens Stiltingus fusius loquitur et 
adjungit: „Si quis tamen meliora assignet, discere hic 
malim, quam docere. Quod autem Nicephorus Callistus 

1 

lib. 2. cap. 10 scribit, Bartholomaeum Urbanopoli in 
Cilicia esse passum, unius viri est verbum, nec tanta 
ipsius auctoritas, ut nos in eo morari oporteat." 

Quia ergo probus Stiltingus in humilitate i. e. in 
ventate mavult discere quam docere, sciat, quae ipse 
et Tillemontius dixit, hunc in modum corrigenda esse. 
Primo, non est mendum eorum, qui scribunt „Urbano- 
polis", sed eorum, qui scripserunt „Albanopolis tf , et 
eorum Graecorum, qui habent „Avarnopolis a , quia, sicut 
diximus, Choronensis in epistola ad Isaacum Arzaerunen- 
sem scripsit: „Mortuus est in urbe Urbanos, in loco 
postea ex nomine Apostoli Barm dicto. Similiter no- 
tanda est lectio Homiliarii „Urbianos i. e. Urbanos, et 
Choronensis in lib. 2, 34 scribit: Attributus est Ar- 
menis etiam Bartholomaeus Apòstolus, et obiit apud nos 
in urbe Urbanos (aut Arebonos aut Arevbanos). Ita et 
Nieetas habet: „In urbe quadam Armeniae Majoris, 
quam dicunt Urbanopolin. u Secundo Alban aut Alba- 
nopolis falso dictum est , non ideo , quia nomen Alban 
ponitur prò Albuan, sed quoniam scribendum „Albag a . 
Et quia datur Alpag majus et Alpag minus, bene in 
Armeniaco ponitur „Albag minus", quod propius est 
monasterio animarum (Hogvozvant) , quo juxta Choro- 
nensem venit Apòstolus, simulque propius est Mesopo- 
tamiae, vel Nisibi, ubi Sanatrucius rex Armenorum, qui 
Sanctum occidit, sedem habebat, unde et error Nice- 
phori ortus est, qui Urbanopolin in Cilicia ponit. Quibus 
et consonat historia inventionis reliquiarum Apostoli, 
quia s. Maruthas ex Nephergerd ad urbem Nisibin et 
inde ad urbem Albag minorem, non autem in urbem 

Aluan facile venire potuit, et imperator Anastasius com- 
mode praecipere potuit, ut istae reliquiae ex urbe Ne- 
phergerd, aut alia pars ex Armenia ad urbem Daram 
sive Anastasiopolin in Mesopotamia transferrentur. Qui- 
bus ita se habentibus Stiltingus propter ignorantiam 
, historiae Armenorum casso labore fuse inquirit, ubi et 
qua ratione Apostolus Bartholomaeus martyrio obierit. 
Verumtamen, quod magni aestimandum, testimonia affert 
tam Graecorum quam Latinorum auctorum, quos quidem 
recipit, fontem autem eorum Abdiam tanquam fabulam 
rejicit, qui revera modo rejiciendus, modo emendandus 
est, quemadmodum et nonnulli auctores, paucis correctis, 
Abdiam sequuntur. Sed nunc tempus est, ut primo du- 
cem, dein sectatores ejus consideremus. 

Scias ergo, Reverendum Stiltingum, genuina vita 
s. Apostoli Bartholomaei nullibi inventa, spuriam in me- 
dium proferre debuisse, opus nempe cuidam Abdiae ad- 
scriptum, primo episcopo Babylonis, ab Apostolis ordi- 
nato, cujus opus ex Hebraico in Graecum Eutropius, 
ejus discipulus, aut Julius Africanus transtulit, et hoc 
opus de singulis Apostolis separatim tractat. Quaecum- 
que de Bartholomaeo scripta sunt , Reverendus Stiltingus 
in medium profert inscripta: „Opus fabulosum pseudo- 
nymi Abdiae Babylonii" , quae et nobis breviter hoc 
loco proponenda sunt. (Sequitur epitome spuriae vitae 
Bartholomaei.) 

Quomodo Stiltingo placuerit, hanc fabulosam rela- 
tionem vano labore examinare, nobis curae non est; ge- 
nuinam enim historiam in manibus habentes spuria reji- 
cimus. Sed discendi cupidum Stiltingum haec cum pace 

docere debemus. Primo Stiltingus negare non potest, 
hanc spuriam historiam in Occidente et ex parte apud 
Graecos esse divulgatane Sic in Breviario Romano La- 
tini legunt in festo s. Bartholomaei : „Venit in majo- 
rem Armeniam, ubi regem Polymium et uxorem ejus 
et duodecim urbes ad fidem Christi adduxit, qua re in- 
vidia valde concitati sacerdotes hujus gentis ita contra 
Apostolum incenderunt Astyagem, fratrem Polymii, ut 
ei vivo pellem crudeliter detrahi et caput abscindi ju- 
beret; et sic Deo in martyrio tradidit spiritum." Simi- 
lia alii Latini vitarum martyrum scriptores referunt, 
unum ad narrationem Abdiae addentes, sicuti vides, ni- 
mirum prò baculorum percussione dicunt eum fuisse 
excoriatum. Idem s. Theodorus Graecus asserit, sed ad- 
jungit „dicitur a , Josephus autem et Nicetas eum cruci- 
fixum esse tradunt, Apostolum confundentes eum Bar- 
tholomaeo discipulo, quod et in Graeco Martyrologio 
factum est, de quo jam diximus. Secundo, nec Stil- 
tingus nec alii critici exitum ex suis erroribus possunt 
invenire, nisi confiteantur, se eum omnibus historicis 
Latinis et Graecis, qui vario modo narrationem Ab- 
diae sequuntur, in sua disquisitione errasse ignorantes, 
duos esse Bartholomaeos , unum ex s. Apostolis, alterum 
ex septuaginta Discipulis, quos Abdias et qui eum sequun- 
tur, inter se confundentes etiam eorum vitas et reliquias 
confuderunt. Sic autem duos hos viros distinguant, ut 
dicant, discipulum Bartholomaeum cooperatorem fuisse 
Philippi Apostoli et postea eum eo Hierapoli crucifixum, 
sed juxta Homiliarium nostrum a cruce liberatum eum 
sorore sua Mariamne in Lycaoniam se contulisse. 

Si vero Assemanus instat multis argumentis asse- 
rens, magnum Bartholomaeum in Indiani, Aethiopiam 
aut in Arabiam Felicem venisse , Stiltingus autem affir- 
mat, non eo, sed in Indiam ipsam Orientalem illum se 
contulisse, ad haec ita respondendum videtur, quod, 
sicut Bartholomaeus major in ipsam Indiam cum Thoma 
juxta Homiliarium nostrum et Choronensem et Eusebium 
Caesareensem venit, ita et Bartholomaeus minor in 
aliam Indiam abierit et ibi aut capitis abscissione aut 
excoriatione aut neutro hoc genere supplicii occisus sit, 
quia de hac re Martyrologia , quae nec tota genuina, 
nec tota spuria sunt, referunt. 

Attamen apparet, hanc narrationem consonare cum 
illa, qua s. Apostolus Bartholomaeus virgis nodosis aut 
baculis percussus traditur, quae eodem fere tenore ad 
alios translata et ab his divulgata est. Plura de hac 
re dicere, supervacaneum videtur. 

Hoc loco solum compendium trium Graecorum pane- 
gyricorum continuam historiam continentium adjungam, 
in quibus vestigia sincerorum simul et spuriorum Mar- 
tyriologorum habentur, et nonnunquam Apostolus Bar- 
tholomaeus cum discipulo cognomini permutatur. Inte- 
gros sermones eorum sciendi cupidi videant apud socium 
Bollandi Stiltingum. 

1. S. Theodorus in exordio panegyrici gloriam duo- 
decim Apostolorum praedicat, et Bartholomaeum, quem 
aut sextum aut septimum secundum Scripturam numerat, 
quasi mediam chordam in cythara et propter mysterium 
numeri senarii et septenarii laudibus extollit, postea cum 
Petro et Joanne laude dignum esse his verbis demonstrat. 



29 

a Petrus docet nationes, sed Bartholomaeus conse- 
quenter paria investigat. Petri speciosi pedes bona evan- 
gelizantis, sed et Bartholomaei aeque gloriosi, sublimia de 
Deo loquentis. Petrus operatur prodigia magna, sed et 
Bartholomaeus facit miracola valida. Petrus deorsum ca- 
pite crucifigitur, sed et Bartholomaeus e diverso poenas 
sustinens, postquam vivus decoriatus est, capite plectitur . . . 

Alius igitur Apostolorum hic, alius vero alibi per- 
cepii partem orbis in praedicatione Constitues enim 

eos principes super omnem terram, pronuntiavit Scrip- 
tura. Ei autem, qui nunc celebri fama laudatur, sors 
et portio fuit Armeniae locus, qui est ab Evilath usque 
Gabaon, in multis gentibus et civitatibus distributus .... 

Itaque quanta illic gesserit, quanta subiens pertulerit, 
sermo depingit: quorum quaedam secundum traditionem 
antiquae relationis acta, quaedam vero secundum ratio- 
nem doctrinarum evangelicarum gesta consistunt. Si enim 
lux mundi est, profecto ea, quae lucis sunt, operatus 
est in his, qui illuminati non erant, et si sai terrae 
consistit, manifestum est, quia gentes irrationabiles sa- 
liens emundavit: et si operator nominatur, consequenter 
et agriculturam spiritualem perfecit. Quod autem com- 
muniter dicitur, et per singulas personas rationabiliter 
accipiendum est. Et, ut universalius dicatur, caecos oculis 
illuminavit, leprosos mundavit, febres expulit, claudis 

gressum surdisque auditum praebuit Ipse aedificator 

est, et architectus aedificii et fabricationis non manu- 
factae, templorum videlicet Domini, quae per spiritum 
et veritatem construuntur ac perficiuntur in populum 
acceptabilem , sectatorem honorum operum 

Intuere mecum, o homo, civitates et habitacula, quae 
olim populus seductus infidelitate possedit .... postea 
autem campos florentes, vineas condensitate pullulantes, 

hortos odorem dantes Quales mercedes curatori obtu- 

lerunt, qui visum, qui auditum receperunt, qui aedificati 
ab eo, qui instructi fuerant, prò honore inhonerantiam, 
prò benedictione nialedictionem , prò muneribus poenas, 
prò requiescibili vita amarissimam reddiderunt mortem. 
Ferunt enim de eo, quod postquam multa et intolerabilia 
tormenta subiit, decoriatus fuerit ab impiis, in morem 
corticis (alii explicant: „utfollis a , aut „uter" aut „folia a ), 
et postea decollatus : sicque demum a fidelibus defunctum 
corpus intra arcam conditum extiterit, quibus et in vita 
patronus , et post obitum apparuit magnus Dei praedica- 
tor Quid ergo de caetero (infideles) faciunt ? Insa- 
nirne contra sacrum illud corpus .... et arcam mirifi- 
cam projiciunt in pelagus , tamquam eis tantus Aposto- 
lus nulla praestiterit beneficia. Invidorum etenim vitium 
hujusmodi est, ut voluntaria perditione sua nec aliorum 

salutem fieri patiantur (Quae sequuntur, in historia 

translationis reliquiarum ejus posuimus.) 

2. Josephus orator, qui putatur s. Josephus hymno- 
graphus Graecorum, post exordium laudibus plenum dicit, 
s. Apostolum Bartholomaeum, quem cum discipulo Bar- 
tholomaeo confundit, cum Apostolo Philippo profectum 
esse Hierapolin, quae prius Ophioryme vocabatur, cujus 
incolae serpentem adorabant. Ibi, ait, crucifixerunt Phi- 
lippum, Bartholomaeus autem inde profectus est, ut aliis 
urbibus praedicaret et in quadam urbe condemnarunt 
eum, ut crucifigeretur. Et Apostolus ore suo similia 

protulit verba, quae Andreas dixit, quum crucem sibi 
paratam conspiceret. Tum, ait, Bartholomaeus carnifi- 
cem oravit, ut capite in terram verso crucifigeretur (ut 
Petrus), et sic praedicando in cruce tradidit spiritum. 
Post haec scribit de translatione corporis ejus in insu- 
lam Liparim, postquam post multum temporis in mare 
missum est, similibus verbis utens, quibus Theodorus, 
sed clarius et accuratius, et post haec pulcherrimus hic 
panegyricus finem habet. 

3. Nicetas Paphlago ornatam suam orationem sic 
composuit: „Incensum desiderium, at ingenium infirmum: 
fervens amor, at tenuis oratio (ad laudandum Aposto- 
lum Christi) 

Cum magnus nos hodie Bartholomaeus, in annua 
sua memoria, ad gratiae suae claritatem laudibus cele- 
brandam convocarit, proponens et sanctitatis suae ex- 
cellentiam et varia prodigia, tum et perpessiones suas, 
et crucem amore Crucifixi toleratam, nostrum in se amo- 
rem" accendit .... Etenim ab infantia totus Deo con- 
secratus, pietatisque forma, religionis cultu, legis medi- 
tatione, mandatorum observantià, ad perfectiorem prae- 
paratus fuit Dei cognitionem. Ubi vero princeps con- 
summatorque fidei apparuit Christus, atque oves Israelis, 
quae perierant, ad se . congregabat ; tunc etiam verum 
hunc Israèlitam vocavit Bartholomaeum." Postquam mul- 
tis verbis Apostolum praedicavit, quoniam discipulus et 
amicus Christi factus gst, et varios Apostolicos labores 
ejus in praedicatione Evangelii laudavit, commemora^ 
eum socium passionis fuisse cum Philippo in urbe Hie- 
rapoli, tuncque dicit, eum profectum esse ad Arabes, 

quos Felices vocant, post hos ad Indos et ad Aethiopes 
Orientales, et daemones expulisfee, omnes morbos sanasse, 
mortuos ad vitam revocasse et multos convertisse et bap- 
tizasse. Tunc in senectute eo se vertit, ubi e vivis de- 
cessurus erat. „Quae itaque, ait, consummationis occasio? 
Videamus, quam et illa Christo digna. Versabatur in civi- 
tate quadam majoris Armeniae (quam Urbanopolin vocant) 
sacer Theologus, magnifice ibidem prò more suo, divineque 
Deum praedicans, atque omnes deos, daemones omnes nihili 
faciendos, solum vero Jesum colendum proponens, solum 
hunc ut cognoscerent obtestabatur Deum verum, Deum 

perfectum, solum sanctum et incarnatum ex sancta 

et immaculata Virgine et hominem factum .... Nonnulli 
crediderunt, alii autem contra eum concitati primoribus 

urbis eum tradiderunt et hi eum virgis caesum in 

crucem agunt, aequum esse exclamantes, ut Crucifixi 
sacerdos crucis subiret supplicium. Ille autem alacri 
animo adibat lignum laetitiaque, qua potuit maxima, illi 
affigebatur. Tum angeli e coelo super eum descendentes 

et ascendentes, augustissimum illi parabant ascensum 

et ipse postquam gratias egit, corpore solutus transiit 

ad Dominum in gloria et supremum et primum eum 

Petro et Paulo apud summum omnium regem honorem 
consequitur. Ad te igitur me .converto pretiosissimum 
apud Deum et sanctissimum caput etc. a , quibus verbis 
orator panegyricus ad s. Bartholomaeum se convertii 

Quis non intelligit, discrepantiam auctorum de ge- 
nere mortis Apostoli dare probare, eos Bartholomaeupi 
Majorem eum Bartholomaeo Minori, Apostolum eum Disci- 
pulo, qui a Patribus etiam Apostolus vocatur, confudisse, 

unumque hoc, alterimi ilio mortis supplicio obiisse affir- 
mare, quare omnes ad nostrani de s. Apostolo historiam 
recurrere debent, quae* caeteris antiquior et fide dig- 
nior est. 

Nuin tamen vestigiis instat Calendarium nostrum 
in omnibus Homiliarii? Nonne ad duas partes flectitur? 
Postquam enim genuinam historiam nostrani die 8.Decem- 
bris memora vit, die 18. Februarii, in vita Judae Tha- 
daei, ut cum illa aliorum historias conjungat, bisce 
utitur verbis, quae forsitan approbanda sunt: „Bartho- 
lomaeus venit in urbém Albag, ubi post alia tormenta 
cutis ei detracta est, et non est mortuus, et postea 
s. Apostolus Bartholomaeus in crucem actus est, nec in 
hoc cruciati! obiit, dein sex viri baculis nodosis eum 
percusserunt, quo in tormento s. Apostolus ex vita de- 
cessit ad Christum." Unum solum adjungimus: „Si verum 
est, quod s. Apostolus, ut multi opinantur, ante exco- 
riatus est, quam nodosis baculis percuteretur, una linea 
ex nostro Homiliario excidit. Crucifixio vero ad eum 
omnino non spectat, sed ad discipulum Bartholomaeum, 
cooperatorem Philippi, ut ipsum Armeniacum Calenda- 
rium ad diem 17. Novembris refert. 

De translatione autem reliquiarum Apostoli Bartho- 
lomaei in partes Occidentis, nimirum primo in insulam Li- 
parim, dein Beneventum modo mirabili fa età, consonantia 
testimonia Graecorum et Latinorum auctorum audienda 
sunt, ut et Graeca Calendaria et Macrologia dare 
idem tradunt. Quod si Tillemontius propter difficilia 
miracula dubium movet et varias objectiones affert, 
Stiltingus ei id opponit, quod a nobis in tomo I pag. 25 

jam allatum est: „Profiteri debemus in toto hoc opere, 
auctoritatem nobis magis sequendam esse, quam nostrum 
judiciuni. Devicti enim sumus nlultitudine documentorum, 
quod res, quae magnopere improbabiles videntur, tamen 
verae habendae sint. 



Inyentio relianiarum BartMoiaei Apostoli 

in dieboas regrum. nostroruiri secundum Hom ili arium- 

(Ex Martyrol. Auch. t. IX. pag. 447.) 

Tempore Isdegerdis Parvi (i. e. primi, non autem 
secundi, qui Magnus cognominatur) regis Persarum fuit 
vir quidam, cui nomen Maruthas (nimirum s. Maruthas 
episcopus), natione Syrus, Christianae veritatis cultor 
egregius et martyrum amator, vir admirabilis, doctus et 
instructus donis a Christo in Evangelio promissis, stu- 
diosus sectator sanctitatis vitae, qui et dignus habitus 
est supernarum gratiarum, quibus signa et miracula in 
aegrotis faciebat et omnis generis morbis medebatur. 
Hic, ut in vita ejus narratimi est, a rege rogatus urbem 
Martyropolin, antea Nephergerd dictam, exstruxit, et re- 
liquias martyrum, quas apud Persas et Syros invenit, 
circiter octoginta millia et ducentas collegit congessit- 
que, atque in urbe, quae a martyribus nomen habebat, 
deposuit. 

Qui quum sanctum Bartholomaeum, Armeniae majo- 
ris Apostolum, quaereret, magno desiderio actus venit in 
Armeniam, ibique postquam eo pervenit, duodecim die- 
bus commorabatur. Quum autem reliquiae Sancti in altari 

<ecclesiae, in honorem ejus exstructae, absconditae custo- 
direntur, nec ille auderet, publice desideriuui et votum 
suum ardens explere, duodecim dies mane et vespere 
jejunus transegit et magno fervore cum duobus mona- 
chis, comitibus suis, orationis refugio utens Christum de- 
precabatur, ut preces ipsorum audiret et locunx mani- 
festum redderet, ubi reliquiae Sancti essent, et pium 
ipsorum desiderium expleret, quin in terra Armenorum 
perturbatio oriretur. Et Dominus preces eorum exaudi- 
vit , quia voluntatem timentium se facit Dominus, preces 
«orum audit eosque salvat. 

Elapsis duodecim diebus subito media nocte terrae 
motus factus est et locus, in quo divinus thesaurus 
absconditus erat, scissus, et ex fissura lux foras effulsit. 
Tum beatus Maruthas magno timore et gaudio pallium 
«xtendit, manum in interiora loci fissi misit, reliquiasque 
in linteamine collegit, parte aliqua ibi relieta, quo facto 
confestim locus ille recondebatur , sicuti prius erat, et 
nemo sciebat, quod per Dei providentiam acciderat. 

Tum Maruthas media nocte ex terra illa festine 
€gressus duce angelo Dei subito quasi in visu per tempus 
«nius noctis ad urbem suam (Nephergerd) pervenit. Quum- 
que portam urbis ingressus esset, lux resplenduit, odor 
ionus spiravit et luce et bono odore urbs repleta est. 
Et multitudo civitatis e somno excitata festinanter con- 
Tenit, ut lucem in ecclesia videret, et cum comperisset, 
«quod factum esset et qualem ducem in via eundo et re- 
deundo nactùs essset, omnes quasi uno ore Christo et 
Patri et Spiritili, Deo, qui tanta bona dedit, laudes 
dixerunt multique aegroti sanitatem receperunt. Lux: 

autem illa mirabilis paulatim imminuebatur , donec sol 
oriretur. 

Orto jam sole statim arcam auream fecerunt, in 
qua reliquias s. Apostoli deposuerunt, et arcani in petra 
marmoris posuerunt, quam ad mensuram necessariam 
excavarunt, et hanc diem magno cum gaudio celebra- 
nmt mense Decembris, die 12. hujus mensis (anno 
Domini 415 vel 42 0), laudantes s. Trinitatem, cui 
gloria et potestas et honor nunc et semper et in sae- 
cula saeculorum. Amen. 

Sicuti ergo vera est antiqua historia, quae refert, 
partem reliquiarum s. Bartholomaei in Armenia in loco, 
quo reconditae erant, relictam esse, et partem per s. Ma- 
rutliam modo miraculoso ablatam et in urbe martyrum 
Nephergerd in terra Dsoph repositam esse, ita et recte 
judicatur, eam partem, quae post generationes in Occi- 
dentem cuòi arcis aliorum martyrum mire translata est, 
non aliam esse, quam quae in Nephergerd in arca se- 
parata reperiebatur. Quod si historici Graeci et Latini 
hanc ultimam translationem ex Armenia factam esse 
dicunt, hoc falsum non est, quia et Nephergerd pars 
erat Armeniae, ut liquet. Nunc autem tempus est, etiam 
audire narrationem hujus translationis in Occidentem. 



37 



Translatio relinniarni s. BartMomaei 

in urbem Anastasiopolin , in Liparim et Beneventum 

et Romam. 

(Ex Martyr. Auch. t. IX. p, 450.) 

Theodorus Lector scribit, Anastasium imperatorem 
urbem Daram aedificasse, et suo nomine Anastasiopolin 
appellasse. „Qua aedificata, ait, videt in somnis Bar- 
tholomaeum Apostolum dicentem, se tutelam hujus urbis 
suscepisse. Quare misit et ibi reliquias ejus deposuit." 
Quae facta putantur anno Domini 510, quia aedificatio 
hujus urbis ad annum 507 refertur. Nimirum Procopius 
scribit de suo tempore, eodem nimirum saeculo (in opere 
de aedific. Just. e. 21), Justinianum Magnum inter alia 
magnifica aedificia Darae seu Anastasiopoli exstruxisse 
ecclesiam in honorem s. Apostoli Bartholomaei et liane 
urbem in prima et secunda obsidione Persarum libera- 
tam esse. Ast, ut ex historia temporis sequentis patet, 
eodem saeculo Persae Daram expugnarunt, anno nimi- 
rum decimo tertio Justini Minoris, qui est annus Do- 
mini 574, quo tempore Armeni denuo seditionem fecerunt 
sub Vartana Mamigoneo III. , qui Persas fugavit et a 
Graecis honoratus est. Quibus diebus Persae in con- 
finiis Mesopotamiae et Armeniae Christianos multis malis 
affecerunt, ecclesias vastarunt, reliquias Sanctorum dis- 
perserunt et arcas eorum, quas aperire nequibant, in 
aquam miserunt, in quibus et arcam s. Bartholomaei et 

quatuor aliorum Sanctorum, ubi eas invenerunt, in flumeia 
vel in mare miserunt, quae modo miraculoso in Occi- 
dentem transportatae sunt, ut consone Graeci et Latini 
Scriptores memoriae tradiderunt. 

Inter Latinos Scriptores eminet Gregorius, epi- 
scopus Turonensis, qui in libro de „ Gloria martyrum* 
cap. 33 haec refert: „Post elapsos multos annos de 
morte s. Apostoli Bartholomaei , cum iterum Christianis 
persecutio advenisset et viderent gentiles, omnem popu- 
lum ad ejus sepulchrum concurrere eique assidue de- 
precationes et incensa deferre, invidia furentes* abstu- 
lerunt corpus ejus, quod erat positum in sarcophaga 
plumbeo (incluso in" cista lapidea), et in mare projecerunt 
dicentes: „Non seduces amplius populum." Sed provi- 
dentia Dei cooperante per secretum operis ejus, sarco- 
phagum plumbeum, a loco ilio super aquas devectum, 
delatum est in insulam, quae Liparis appellatur (inter 
Siciliam et Neapolin) et revelatum est Christianis, ut 
eum colligerent, collectumque sepelierunt et aedificar unt 
super eum templum magnum, in quo nunc in auxilium 
vocatus prodesse populis manifestat multis virtutibus ac 
beneficiis." 

Sed mirabilius et gloriosius haec omnia s. Theo- 
dorus Studita, monachus Graecus, qui saeculo septimo 
floruit et initio saeculi octavi anno 826 mortuus est, in 
suo panegyrico de s. Bartholomaeo his verbis exposuit: 
„Magnus Petrus vocatus a Christo super mare ambu- 
lavi^ et divus Bartholomaeus similiter arcae, corpus 
suum gestanti, vim gradiendi contra fluctus exhibuit. 

1. In Actis Sanctorum mensis Augusti : „ invidia inlecti." 

magnum miraculum! o opus magnificimi ! Mota est 
enim in impetu arca de regionibus Armeniae cuui qua- 
tuor aliorum martyrum arcis, quae similiter, dum signa 
operarentur, cum ea fuerant in mare projectae. Et per 
tantum spatium maris, quatuor his ambulantibus et prae- 
cedentibus et obsequium quodammodo Apostolo facien- 
tibus, venerunt in ulteriores partes Siciliae, in insulam, 
quae vocatur Liparis, et per revelationem sancto Aga- 
thoni, qui illic episcopus erat, ostensae sunt. Quis au- 
divit tanta prodigia, miraculum in miraculis .... Ad 
haec quemadmodum quosdam ministros alium martyrum 
liuc, alium illuc retrorsum dimisit Apostolus, P a p i n u m 
quidem in civitatem Siciliae Mylas 1 , et Lucianum 
Messinam destinavit, reliquos vero duos direxit in Cala- 
britidem terram (e regione Siciliae aut Messinae in terra 
Neapolitana) , Gregorium quidem in civitatem Colum- 
nam (quae Rhegia aut Rhegion appellatur), Acatium 
autem in civitatem, quae vocatur Squillace (vulgo Scilla 
aut Squilla), quatenus quisque in unaquaque civitate pro- 
tector esset habitatorum, qui etiam usque hodie splen- 
dent suffragiis eorum. Ipse autem (Bartholomaeus) veluti 
rex et dominus locum suae requiei elegit et ad civi- 
tatem (Liparam), ad quam provocabatur, profectus est, ubi 
cuncti obviam venerunt cum candelis, odoribus et hj T m- 
nis et in exultatione. Attamen non progrediebatur arca ; 
quidam enim trahebant, quidam lamentabantur, quidam 
vero orabant; illa autem erat immobilis. Resumpsit 
tamen gaudium tristitia, et cum esset in multa lamen- 

1. „Mylae, Siciliae oppidum, Liparim insulam contrasitae." 
Cf. Acta Sanctorum mensis Augusti p. 42. 

tatione populus, obtinuit tandem, quod invenerat; prope 
enim est Dominus inVocantibus eum. 

Honorilice igitur arca illa inde sublata cum sancto 
thesauro, quem gerebat, reposita est, ubi sacrum tein- 
plum ejus protiiius est aedificatum. Et in consumma- 
tione hoc quoque miraeulum factum est. Quum mons, 
qui Burcanus (aut Yulcanus, aut Barcanus) vocatur, pene 
contiguus esset insulae, nocivus erat his, qui circum- 
quaque morabantur (propter ejectionem ignis). Hic tunc 
recessu invisibili motus est, quasi stadiis septem in me- 
dio mari suspensus, ita ut usque hodie appareat viden- 
tibus quasi in specie fugientis ignis. (Hic est parvus 
mons ignivomus Yulcanellus , qui .forsitan postea dispa- 
ruit, separatus a magna insula Hiera Vulcauia, ubi prius 
erat. l J Porro quot et quanta deinceps operatus sit mira 
c irca eos, qui diversis languoribu* et intìrmitatibus ob- 
stricti ad ipsum fide confugerunt, nec nostrum est dicere 
ob prolixitatem tractatus, nec incredibile videri debet 
audienti, cum ex uno pignore credulitatis liabeat alio- 
rum exhibitiones mire gestorum. 

Sed ave, o beate beatorum, ter beate Bartholo- 

maee Gaudeas, qui es multipliciter optabilis fornio- 

sitas Armeniae ; gaudeas, qui es Lipareos salutaris et mul- 
tipliciter adorabilis gloriatio; gaudeas, qui mare santi- 
ficasti meabilibus gressibus; gaudeas, qui terram purpu- 
ream fccisti rubore castissimi sanguinis tui; gaudeas, 
qui aérem suavitatis odoribus replesti, sacris spiramiui- 
bus divinorum eloquiorum tuorum ; gaudeas, qui ad coe- 
los commeasti et medius in choro divinae aciei tuae 

1. Confer dieta in Actis Sanctorum Augusti p. 556. 



41 

refulges in gloriae inaccessibilis splendore, exultationis 
insatiabili jucunditate. Oline nos benigiiissime intuearis, 
illinc beiiedicas te beatificantibus." 

Eandem historiam narrat Josephus panegyricus ora- 
tor Graecus. quem nonnulli &. Josephuin hymnographum 
esse putant, qui s. Bartliolomaeum multis verbis laudat 
et ex ore insulae Liparis sic s. Apostoluni alloquitur: 
„Tu, qui multo lumine illustris es, et illius divini (Men- 
tis vere aniicus, quomodo factum est, ut talis tantusque 
apud meae paupertatis Occidentem diversatus sis , ab 
Orientis partibus amotus, et per maritimos sinus nobis 
ostensus? Divcs facta sum, quae antea paupertate labo- 
rabam, thesaurum magnum hodie sum consecuta; neque 
ulla in re Iloma illa ipsa urbe decantata, beatos apo- 
stolos Petrum et Paulum habitatores tenente, inferior 
ego sum; Bartholomaeum enim habitatorem possideo. 
Omnes insulae milii gratulemini, omnes urbes, quae ubi- 
que estis, mecum una exultate. In vobis multorum 
SanctorunT corpora posita sunt; milii satis est unus prò 
omnibus. Sed, o beatissime, et divinis angelis par facte 
Apostole, quis tua praeclara facta prò dignitate lau- 
dar et?" etc. 

Haec igitur mira translatio, quam etiain alia Mar- 
tyrologia et alii Scriptores memorant, evenit anno Do- 
mini 580, et mansit corpus s. Apostoli in insula Lipari 
plus quam trecentis annis. Tunc in urbem Beneven- 
tum translatum est, de qua re s. Bertharonius , abbas 
monasterii Casinensis , aut Anastasius , Bibliothecarius 
Romae, haec ad sermonem Theodori superius memora- 
tum adjungit: 

„Haec de beati Bartholomaei laudibus ejusque mira- 
bili adventu corporis in Liparim Theodorus fama sanc- 
titatis ac sacerdotii dignitate conspicuus, fido relatu ex- 
plicuit. Qua deinceps occasione, quove sit ordine de 
eadem insula Beneventum translatum, quapropter ho- 
dierna festivitas celebratur, e vestigio promendum est. 

Cum igitur in eadem insula Liparitana usque ad 
annum octingentesimum trigesimum octavum ab incarna- 
tione Domini nostri Jesu Christi requiesceret corpus 
ejusdem beati Bartholomaei Apostoli, supervenientes Sa- 
raceni depraedati sunt atque depopulati sunt praedictam 
insulam, et rumpentes sepulchrum Bartholomaei beati, 
dispertierunt ossa ejus per loca diversa. Mox illis re- 
cedentibus per visionem apparens Aqostolus Dei cuidam 
Graeco monacho, qui fuerat custos ecclesiae illius, ait 
illi : Surge, et collige ossa mea, quae dispersa sunt. Cui 
ille respondit: Quare ossa tua debemus colligere, aut 
aliquem tibi honorem facere, cum tu dimiseris nos et 
populum istum a paganis deieri, nec nos adjuvisti? 
At ille dixit: Per longa annorum curricula prò hoc 
populo Deum deprecatus sum et meis precibus con- 
cessa Deus, unde usque nunc constiterunt securi. Sed 
quia multiplicata sunt mala illius et crevit iniquitas 
ejus nimis, non jam impetrare potui a Domino, quod 
prò eo rogavi, et ideo periit. Tu surge tantum et col- 
lige ossa mea et reconde, ut tibi praecipio. Cui ille 
monachus ait: Et quomodo ea invenire poterò, qui ne- 
scio, ubi dispersa sint ? Dicit ei Apostolus : Nocte vade 
ad colligendum ea, et ubi aliqua videris splendere, ut 
ignem, haec leva, quia ipsa sunt ossa mea. Qui statim 

surgens perrexit ad locum, et invenit ea, sicut ei Apo- 
stolus dixerat, et collegit ea indubitanter et recondita, 
in vase abscondit, et abiit relieto ibi socio suo. 

Cumque prò exquirendis Saracenis illue Longobar- 
dorum irent navigia, inventum ibi praedictum monachimi • 
et sancti Apostoli corpus tulerunt , et abierunt. Super- 
venientes autem Saraceni circumdederunt navem illam, 
qua sanctum vehebatur corpus Apostoli, ita ut ei spes 
evadendi non esset. Tunc subito factae sunt densissimae 
tenebrae circa navem Saracenorum, ita ut nescirent, quo 
pergerent, et liberata est navis illa. Quibus adhuc in 
mari versantibus ', unum ex nautis ejusdem navis, a gravi 
infirmitate pressum, per orationem Apostoli salvavit Do- 
minus. Exeuntes autem in terrajn, cum omni lionore 
Beneventum trahstulerunt sanctum corpus Apostoli Dei, 
et in altari recondiderunt, anno ab incarnatione Domini 
octingentesimo trigesimo nono, vigesimo quinto die mensis 
Octobris." 

Eandem historiam alii multi historici urbis Bene- 
venti et alii Scriptores memoriae tradiderunt. Quod 
factum esse dicunt adjuvante Si cardo principe Bene- 
ventanorum, et Urso episcopo hujus loci. Idem Nice- 
tas Graecus Paphlago narrat. Deposuerunt autem cor- 
pus s. Apostoli in ecclesia cathedrali sanctae Dei Geni- 
tricis, ubi proprium sacellum in honorem s. Bartholo- 
maei exstructum est indeque hic s. Apostolus Beneventi 
magnò honore colebatur unacum s. Januario martyre, 
hujus urbis episcopo. Saeculo sequenti anno 969 Joan- 
nes XIII. Komae episcopus habito concilio episcopum Be- 

1. In Actis Sanctorum: „degentibus". 

neventi ad archiepiscopi dignitatem promovit, dicens in 
bulla sua: „Quia sancta sedes est, ubi requiescit cor- 
pus beati Bartholomaei Apostoli." In Scriptoribus Bene- 
veritanis liaec quoque laudatio sancti Bartholomeei legi- 
tur: „ Terra Armeniae praedicat gloriam titani, Liparis 
miracula tua, Beneventum laudes tuas, o beate Bartho- 
lomaee, et omnes creaturae beneficia tua," quia in om- 
nibus locis virtutes^s. Apostoli manifestae factae sunt. 

Anno 1338 Beneventi propria ecclesia in honorem 
s. Bartholomaei, tempio cathedrali contigua, exstructa est 
ibique reliquiae ejus in duplici 4trca, aerea et lapidea, 
quarum una in altera continebatur, depositae sunt. Quum 
vero hoc templum terrae motu anno 1688 corrueret, denuo 
aedificatum est, quo j)erfecto anno 1698 corpus Sancti 
ibidem collocatimi est habito concilio, cui plus quam 
viginti quatuor eqiscopi intererant, quibus praesidebat 
Urbinus Cardinalis et archiepiscopi Beneventi, qui in 
sua bulla haec omnia fuse narrat. Alii vero historici in 
annalibus suis tradunt, lucem mirabilem vidisse Ursi- 
num, quum in eo esset, ut arcam aperiret et ossa nu- 
meraret, quae divisa in minora et majora cum partibus 
in pulverem redactis, cum arena maris et squamis aut 
spinis piscium in diversis vasis collegit et praecipuas 
partes in arca collocavit. ' 

Alia autem est traditio nonnullorum Scriptorum 
Romanorum, quibus et Baronius accensendus, dicentium, 

1. In textu originali bullae Cardinalis Ursini (Acta Sanct. 
p. 72) haec leguntur: ,Jnventa quoque sunt inter sacra cor- 
poris lipsana nonnullae piscium spinae, lapilli et tabularum ex 
abiete fragmenta, quibus ossa adhuc extare, prout in insula 
Lipari collecta fuere, ostendebatur." 

anno Domini 980, aut anno 1000 Otlionem imperatorern 
corpus s. Bartliolomaei Benevento Romani transtulisse, 
quam opinionem multi cum Ursino evertere conati sunt, 
et revera adsunt post illum annum bullae Romanoruui 
Pontificum anni 1048 et 1058 et 1337, in quibus ad- 
huc commcmoratur , corpus Apostoli esse Benevento 
quare s. Antonius episcopus Florentinus in hac indisso- 
lubili quaestione bene versatus ita dicit: „ Omnibus con- 
sideratis dicendum, corpus ejus Bcneventi esse, licet 
Romani illud penes se esse affirment. ' 

Quid autem dicemus de diversis reliquiis s. Bartlio- 
lomaei, quae sunt juxta multorum testimonia in Arme- 
nia, Graecia, Italia, Germania, Bolgia, Hispania et Anglia, 
ubi non pauci dicunt, se habere manum aut brachium 
ejus? Primo constat, parvam partem tamquam totas re- 
liquias considerari ab omnibus, apud quos in ostenso- 
riis pretiosis in forma manus etc. expositae sunt. Dein 
multi permutant cognomines Sanctos, qui nomen Bartho- 
lomaei habebant, ex quibus post s. Bartholoinaeum, Apo- 
stolum Armenorum, excellit s. Bartholomacus , unus ex 



1. In Actis Sanctornm p. 100 in fine hujus disquisì tionis 
haec Celebris Papebrochii sententia aftertur: „Si sacra congre- 
gatio rituum, causae cognitione suscepta, sacras utriusque loci 
capsas aperire jubeat et quid utraque contineatur, fideliter 
referri ; fortassis invenietùr, utrobique pars magna ejusdem esse 
corporis. Certe si Beneventum ea eausa repetiit Otho, urbem- 
que obsedit, ut scribit Leo Ostiensis, verosimile non est, ob- 
sidione dimissa, omnino vacuum rediisse ; nec etiam Beneven- 
tanos eo terrore compulsos totum dimisisse; sed potius tam 
carum pignus cum imperatore partitos, retento apud se veteri 
scrinio cum praecipuis aliquot ossibus et epigraphis, quales 
erant, servatis, alteram partem Romae depositam fuisse velut 
corpus integrum, ut passim in talibus fieri assolet." 

septuaginta discipulis, qui socius laboris et passionis fuit 
s. Philippi Apostoli in urbe Hierapoli. Nam et hic Bar- 
tholomaeus honorifice vocatur Apostolus, sicuti alii ex 
septuaginta discipulis hoc nomine insigniti sunt, quare 
magna pars monumentorum litterariorum non solum re- 
liquias, sed et vitam ejus cum reliquiis et vita s. Bàr- 
tholomaei Magni permutat, quod ex claris documentis 
perspicitur. 

Inter reliquias s. Bartholomaei Apostoli etiam exem- 
plar Evangelii Matthaei recensendum est, quod in India 
reliquit, ubi post longum temporis decursum (nimirum 
anno 185) Pantaenus vir doctus et verbi divini prae- 
dicator illud invenit, ut Eusebius (Hist. Eccl. 5, 10) et 
alii cum eo exponunt. Unde forsitan occasionem sumen- 
tes antiqui haeretici spurium evangelium sub nomine 
Bartholomaei prof erre ausi sunt, ut dicit Hieronymus 
(in praefatione Comm. Matthaei). In scriptis autem Dio- 
nysii Areopagitae indicia habentur, dari germana aliqua 
scripta hujus Apostoli. Sic enim scribit in mystica Theo- 
logia: „Hac utique ratione divus Bartholomaeus ait, et 
copiosam esse theologiam et minimam, atque Evange- 
lium amplum et magnum, et rursus concisum." In quem 
locum scribit s. Maximus: „Hinc etiam nota, haec di- 
vina Opera sine fictione esse magni Dionysii. Praeter- 
quam enim, quod in prioribus libris quorumdam dieta 
citaverit, qui Apostolis convixerant, modo similiter divi 
Bartholomaei sententiam adducit, uti verbum „ait a de- 
clarat. Nam si absque scripto id tradidisset, utique dixis- 
set „ajebat". 



47 



Idea Nicetas Paphlago scribit in panegyrico suo 
in s. Bartholomaeum : „ Salve, Vir beate, magnifice, ad- 
mirande, qui docuisti, magnuni et parvum, amplum et 
angustimi esse salutare Evangelium ; magnum quidem, quia 
cujusvis mentis naturaeque ratione praeditae superat in- 
tellectum; parvum vero, quia de dignitate sua multum 
remittens, qui coelis celsior est, ad humilitatem et simi- 
litudinem terrigenarum se accommodavit. Vel, magnum 
ob divinitatis majestatem, parvum ob extremam huma- 
nae naturae tenuitatem, quarum nova mixtio et tempe- 
ratio summam Evangelii constituit. Jam vero amplum 
est, quia amplam in se atque immensam intelligentiae 
ac sapientiae in arcanis mysteriis continet altitudinem, 
angustum rursus, quia brevem atque concisum compen- 
dio tradit de Deo sermonem. Gaude ac laetare claris- 
sime regiaque dignitate ornatissime Bartholomaee , fili 
Dei adoptive, quia solium tibi in coelis apud regem 
gloriae praeparatum est Christum, in quo et sedebis cum 
senioribus Verbi, cum primariis sectatoribus Christi, ju- 
dicaturus Israélem, ut divina Veritatis aeternae' habet 
promissio. u 

Acta fabulosa Auctore Pséudo - Abdia Babylonio, 

(Ex Ms. Martini Treviris, coltalo aun atiis Mss. et edilis extmplarihus.) 



Caput I. 

Bartholomaei in Indiarti adventu Àstaroth mutus redditus , Berith con- 
sultus, daemones ejecti, mysteria Dei Polymio regi exposita. 

1. Indiae 1 tres esse ab historiograpliis asseruntur. 
Prima est India, quae ad Aethiopiam mittit, secunda, 
quae ad Medos, tertia, quae finem facit; nam ex uno 
latere tenebrarum regionem 2 gerit, ex alio latere mare 
Oceanum. In liane 3 ergo Indiam veniens Bartholomaeus 
Apostolus ingressus est templum, in quo erat idolum 
nomine Àstaroth 4 , et quasi peregrinus ibi manere coepit. 

1. Mira haec Indiarum divisio. Videtur Abdias noster 
non melior esse geographus, quam historiographus. Etenim 
hanc trium Indiarum ita divisarum assertionem non magis, ut 
opinor, invenias apud historiographos , quam reliquas ipsius 
fabulas ante ipsum scriptas reperias. Hoc itaque cum ceteris 
inepte videtur conflctum. 

2. Quid per tenebrarum regionem velit, obscurum est. 
An forte imperitus geographus putavit Indiam illam, quae, ut 
dicit, finem facit, orbis simul ac lucis esse terminum? 

3. Postremam, seu tertiam, ut vocat, Indiam videtur de- 
signare; „hanc" enim in omuibus Mss. invenio. 

4. Àstaroth. Adverte hic, lector, Palaestinorum seu Sido- 
niorum cleam Astarten , plurali Àstaroth , ut saepius in sacris 
Literis vocatur, ad Indos translatam. Idem inferius observare 
poteris in idolo Berith, de quo mentio habetur Judic. 9, ubi et 
Baal-berith vocatur, quod significat deum foederis. Hinc viri 
ingenium ad fingendum cognosce ; idola ab Apostolo destructa 
in scenam inducere volebat, sed non attendebat ineptus fabulator, 
alia Indorum idolis esse nomina, alia Phoenicum et Palaesti- 

In hoc idolo daemon talis erat, qui diceret, se curare 
languentes, et caecos, sed sine dubio, quos ipse laeserat, 
illuminare. Erant enim sine Deo vero, uncle necesse 
erat, ut a deo falso ludificarentur : deus enim falsus 
hac arte illudit eos, qui Deum verum non habent : facit 

eis dolores, infirmitates, damna, pericula, et dat responsa, 

• 

ut sacrificent ei, et cum non laeduntur ab eo, hoc vi- 
detur stultis, quasi sanentur ab eo : ille autem non sa- 
nando, sicut credunt, subvenit, sed a laesione cessando, 
et cum desiit laedere, curasse ereditar. 

2. Unde factum est, ut sancto Bartholomaeo Apostolo 
ibi manente nulla responsa daret Astaroth, et nulli po- 
terat ex his, quos laeserat, sub venire. Cumque jam ple- 
num esset languentibus templum et quotidie sacrifican- 
tibus nullum daret secundum consuetudinem responsum, 
infirmi ex longinquis regionibus adducti jacebant, et sa- 
cerdotes, qui ibi erant, eidem idolo sacrificabant. Sed 
cum in ipso tempio, ut dictum est, nullum posset dare 
daemon responsum, et neque sacrificando, neque seipsos 
more suo laniando proficerent, perrexerunt in aliam civi- 
tatem, ubi aliud daemonium colebatur, cui nomen erat 
Berith 1 ; et illic sacrificantes coeperunt inquirere, quare 
deus eorum Astaroth eis non daret responsa. 

3. Respondens autem Berith, dicit: Deus vester sic 
captivus et religatus catenis igneis strictus tenetur, ut 

norum. Ceterum Astarten communiter interpretes Venerem 
fuisse putant. Qui plura de his cupit, adeat dissertationem 
Calmeti de Diis Phoenicum, praefixam Commentario ipsius in 
minores Prophetas a pag. 47. 

1. Berith: Sunt, qui legunt Beerith: Basileensis edìtio 
habet Beireth. Vide de Berith notam praecedentem. 

neque suspirare, neque loqui audeat, ex illa hora, qua 
illic Apostolus Bartholomaeus ingressus est. Dicunt illi : 
Et quis est iste Bartholomaeus? Respondit daeiuon: 
Amicus Dei est omnipotentis , ideo tuie venit in istam 
provinciam, ut omnia numina, quae colunt Indi, evacuet. 
4. Dixerunt autem cultores ad Berith idolum : Die 
nobis signa Bartholomaei , ut possimus invenire eum, 
quia inter multa millia hominum non possumus eum 
agnoscere. Respondit daemon: Capillo nigro capitis est 
et crispo, caro candida, oculi grandes, nares aequales et 
directae, aures coopertae crine capitis, barba prolixa, 
habens paucos canos, statura aequalis, quae nec longa 
possit nec brevis adverti. Vestitur colobio 1 albo pur- 
pura clavato-; indutus est pallio albo, habente per sin- 
gulos angulos gemmas 3 purpureas. Viginti sex anni sunt, 
ex quo ipsa, quae nunc gestat, vestimenti indutus est; 
numquam sordidantur, numquam veterascunt; similiter 
et ejus sandalia per XXVI annos numquam veterascunt 4 . 

1. Colobium, teste Cangio in Glossario, est tunica absque 
manicis, vel certe eum manicis, sed brevioribus, et quae ad 
cubitum vix pertinerent. 

2. Clavato purpura. Videtur vestimentum describere pur- 
pura minutis clavis artificiose intexta distinctum, quod sane 
est splendidius , quam ut conveniat pauperi Christo discipulo. 

3. Hic regiam piane vestem affingit Apostolo; regum 
enim est vestes purpura, gemmisque distinctas gestare, non 
Apostolorum, sed difficile est mendaci, unicuique personae 
convenientia fingere, 

4. Deuter. 29 V. 5 dicit Moyses Israelitis : Adduxit vos 
(Dominus) quadraginta annis per desertum: non sunt attrita 
vestimenta vestra, nec calceamenta pedum vestrorum vetustate 
consumpta sunt. Magis insigne erat hoc Israelitis datum bene- 
fieium, quam ut idem Bartholomaeo non affingeret impostor 
Abdias. • 

Centies flexis genibus per diem, centies per noctem 
orat Deum. Vox ejus quasi tuba vehemens est. 

5. Ambulant cum eo angeli Dei, qui eum non per- 
mittunt fatigari, non esurire, non sitire, sed semqer eo- 
dem vultu et animo perseverai Omni hora hilaris et 
laetus permanet, omnia providet, omnia novit, omnem 
linguam omnium gentium loquitur et intelligit. Et ecce 
hoc quod interrogastis , et quod ego do responsum, ille 
jam novit. Angeli enim famulantur et nuntiant ei; et 
cum coeperitis eum quaerere, si vult, ostendet se vobis; 
si non vult, non poteritis eum invenire. 

6. Rogo autem vos, ut dum eum inveneritis, roge- 
tis eum prò me, ne huc veniat, neque hoc mihi faciant 
angeli, qui cum eo sunt, quod fecerunt collegae meo 
Astaroth. Et haec dicens daemon conticuit. Revertentes 
autem coeperunt circuire, et inquirere omnium peregri- 
norum vultus et habitum, et per duos dies non invene- 
runt eum. Factum est autem, ut quidam plenus dae- 
monio clamaret et diceret: Apostole Dei Bartholomaee, 
incendunt me orationes tuae. Tunc Apostolus dixit ei ' : 
Obmutesce et exi ab eo; et statim liberatus est liomo, 
qui per multos annos fuerat fatigatus ab eo. 

7. Polymius 2 autem rex civitatis (al. provinciae) 
ejusdem cum haberet filiam lunaticam, nuntiatum est 

5. Hic ex Scriptura Marc. I Christi miraeulum transfert 
ad Bartholomaeum. A Christo daemon ejieitur his verbis: Ob- 
mutesce et exi de homine. Hic itidem a Bartholomaeo daemon 
ejieitur similibus verbis: Obmutesce, et exi ab eo. 

6. Polymius, Polomius, Polimius, Poleinon, ita diverse 
nomen hoc exprimitur. At incognitus ille omnibus antiquis 
historicis Polymius, exceptis Abdia, ejusque sectatoribus, vide- 
tur in Abdiae nostri cerebro natus: quiu et Scripturam edoc- 

4* 

illi de hoc daemqnioso, et misit, et rogavit eum dicens: 
Filia mea male vexatur, peto, ut sicut liberasti Speu- 
stium, qui per multos annos passus est, ita et filiam 
meam liberes. Exsurgens autem perrexit ad eum; at 
ubi vidit eam Apostolus catenis strictam, quia omnes 
morsu attrectabat, et, quos poterat tenere, scindebat et 
caedebat, adeo ut nullus ausus esset accedere ad eam; 
tunc Apostolus jussit eam solvi. Dicunt ei ministri: Et 
quis est ausus manum mittere ad eam? Dicit ei Apo- 
stolus: Jam ego vinctum teneo inimicum, qui in ipsa 
erat, et vos adhuc timetis eam? Ite et solvite eam, et 
levate eam, et reficite eam, et crastina die adducite 
eam ad me. Exeuntes autem fecerunt, sicut jussit Apo- 
stolus, et ultra non potuit eam vexare daemon. 

8. Tunc rex oneravit camelos auro, argento,. gem- 
mis, vestibus, et coepit quaerere Apostolum, et penitus 
non invenit eum: et reportata sunt omnia ad palatium. 
ejus. Factum est autem, eum transisset nox, et aurora 
futuri diei inciperet, apparuit Apostolus solus eum sola 
rege, ostio clauso in cubiculo ejus, et dixit ei: Ut quid 
me quaesivisti tota die eum auro et argento, gemmis et 
vestibus? Ista munera his sunt necessaria, qui terrena, 
quaerunt; ego autem nihil terrenum, nihil carnale desi- 
dero. Unde scire te volo, quia Filius Dei dignatus est 
per uterum Virginis nasci eum homine, ita ut homo Vir- 
ginis utero conceptus, secum inter ipsa secreta Virginis. 
haberet Deum, qui fecit coelum et terram, mare et omnia, 

tus est, nam mox eum his Scripturae verbis loquentem indu- 
cit : Filia mea male vexatur , Mat. 15, 22. Totum autem hoe 
miraculum ex variis Evangelii locis huc translatum est, ut 
facile advertet studiosus lector. 

quae in eis sunt. Hic simul cum homine natus ex utero 
Virginis, coepit habere initium, ut homo esset, qui num- 
<iuam habuit initium; sed ipse semper initium fuit, et 
omnibus initium dedit, sive visibilibus, sive invisibilibus 
tnreaturis. 

9. Haec autem Virgo cum execraretur omnem virum, 
ipsa servandaé virginitatis votum prima Deo omnipotenti 
vovit; primam autem ideo dixi, quia, ex quo homo 
factus est ab initio seculi, nulla ante eam hoc votum 
Deo obtulit. Haec ergo prima inter foeminas hoc con- 
stituit in corde suo, ut diceret Deo : Domine, offero tibi 
virginitatem meam, cum hoc a nullo homine nec verbo 
didicisset,. nec per exemplum ad imitationem invitata 
constituit, ut virgo prò amore Dei specialiter permaneret. 
Huic subito, in suo cubiculo clausae, splendens sicut 
sol Gabriel angelus Dei apparuit, quae cum terrore per- 
culsa expavesceret , ait ad illam angelus: Noli timere, 
Maria; invenisti gratiam ante Deum: ecce concipies et 
paries Filium et vocabis nomen ejus Jesum. At illa 
timore deposito, constanter ait: Quomodo fiet hoc? quo- 
niam* virum non cognosco, id est, hoc constitui, ut non 
«ognoscam. Cui angelus respondit: Propter hoc Spiri- 
tus sanctus veniet in te, et virtus Altissimi obumbrabit 
tibi, ideoque quod ex te nascetur, Filius Dei sanctus 
vocabitur. 

10. Hic ergo cum natus esset, passus est se ten- 
tari a diabolo ilio, qui primum hominem vicerat, a sua- 
dendo, ut de arbore vetita a Domino manducaret. Ipsum 
ergo permisit ad se accedere, et sicut dixerat Adae, id 
€st , primo homini per mulierem : Manduca , et mandu- 

cavit, et ideo de paradiso projectus primus homo ili 
isto mundo exiliatus genuit omne hominum genus; ita 
et isti diceret: Die lapidibus istis, ut panes fiant, et 
manduca, ne esurias. Cui respondit: Non in panetan- 
tum vivit homo, sed in omni verbo Dei. Hic ergo dia- 
bolus, qui per manducantem hominem vicerat, vieto- 
riam suam per jejunantem et se contemnentem amisit. 
Par enim erat, ut qui filium virginis vicerat, a Filio 
Virginis vinceretur. 

1 1 . Dicit ei rex : Et quomodo dixisti, primam hanc 
esse Virginem, ex qua natus est homo cum Deo? Apo- 
stolus respondit: Ago Deo gratias, quia sollicite audis. 
Primus ergo homo Adam dictus est, qui de terra factum 
est: terra autem mater ejus, ex qua factus est, virgo 
erat; quia nec sanguine humano polluta erat, nec adì 
sepulturam alicujus hominis mortili fuerat aperta. Par 
ergo erat, ut dixi, ut qui filium virginis vicerat, a Filio 
Virginis vinceretur; et sicut ideo vicit; quia egit arte 
callida, ut manducaret contra vetitum, et de paradisa 
pelleretur, et pulsus homo clausum haberet paradisum; 
ita egit iste Virginis Filius, ut artem diaboli ad se 
venire permitteret. Ars autem talis fuit, ut sicut acci- 
piter rapit avem, quam potuerit, ita raperet Filium ho- 
minis, et poneret eum inter feras in deserto; et per 
quadraginta dies non dixit ei: Manduca, quia non vidit 
eum esurientem; hoc enim ipse diabolus statuerat in 
corde suo, ut si XL diebus transactis non esurisset, 
prò certo nosset, quia verus esset Deus. Deus autem 
verus erat, immo et est, sed sic ereditar verus Deus, 
ut etiam homo verus permanens, non se intelligi per- 

mitteret nisi ab his, qui puro corde et pìis operibus 1 
perseverant. Hic autem Satanas, ubi vidit post quadra- 
ginta dies eum surire, quasi securus effectus, quod ' 
Deus non esset, dixit ei: Quare esuris? Die, ut lapides 
isti panes fiant, et manduca. Et Dominus ad eum: 
Audi, diabole, si ideo hominibus dominaris, quia omnium 
pater hominum Adam, suasioni tuae obtemperans, Dei 
legem sibi positam contempsit: ecce ego legem Dei 
custodiens, non manducabo, ut te superem. Ego homo 
ad hoc veni, ut ejiciam te de dominatione, quam tibi 
per dejectionem primi hominis usurpasti. Tunc vidit se 
diabolus exclusum, et alterum sibi angelum apostaticum, 
qui mammona dicitur, sociavit ; et protulit immensa pon- 
dera auri et argenti, et gemmarum et omnem gloriam, 
quae est in hoc saeculo, et dixit ei: Haec omnia tibi 
dabo, si adoraveris me. Dicit ei: Vade retro satanas; 
scriptum est enim: Dominum Deum tijum adorabis, et 
ipsi soli servies. Fuit et alia tentatio superbiae, quam 
in excelso super pinnam templi exercuit, ut qui semel 
vicerat hominem, terrae virginis filium, a sanctae Vir- 
ginia Filio homine tripliciter vinceretur. 

12. Et sicut qui Victor extiterit tyranni, mitit comi- 
tes suos, ut in omnibus locis, quae tyrannus possidet, titu- 
los regis sui victoris ac triumphatoris imponant; ita hic 

1. Multa ex his tentati onibus omissa sunt in editione 
Basileensi, quia, ut opinor, panini Evangelia videbantur con- 
sona. Quod autem hic dicere fingitur Apostolus, quod Ghristus 
non se intelligij permitteret nisi ab his, qui puro corde, et 
pifo operibus perseverant, absurdissimum est, et haereticum: 
omnia etiam, quae sequuntur, tam inepta sunt, ut dicere de- 
heamus, fabulatorem hunc Scripturam quidem legisse, quod 
ubique apparet, sed minime intellexisse. 

homo Christus Jesus, qoi vicit, misit nos in omnes prò- 
vincias, ut expellamus ministros diaboli, qui per tempia 
' in statuis habitant, et homines, qui eos colunt, de pote- 
state ejus, qui victus est, auferamus. Ideo aurum et 
argentum non accipimus, sed contemnimus, sicut ipse 
contempsit; quia ibi esse cupimus divites, ubi solum 
ejus regnat imperium , ubi nec languor, nec morbus, nec 
tristitia,* nec mors locum aliquem habere noscuntur, 
ubi felicitas perpetua, ac beatitudo perennis est, et gau- 
dium sine fine, et sunt deliciae sempiternae : . et ideo 
templum vestrum ingressus, daemonem, qui in idolo da- 
bat responsa, ab angelis ejus, qui me misit, religatum 
obtineo. Qui si baptizatus fueris, et permiseris te illu- 
minari, faciam te videre et cognoscere, quanto malo 
careas. 

13. Nani omnes illi, qui jacent in tempio aegro- 
tantes, audi, qua arte videbatur curare eos diabolus, qui 
primum hominem vicit, et, saepe jam dixi, per ipsam vic- 
toriam pessimam potestatem habere videtur, in aliis vero 
majorem, in aliis minorem, in his nimirum, qui minus pec- 
cant, majorem in his, qui plus peccant. Ipse ergo dia- 
bolus facit homines arte sua aegrotare, et suadet eis 
credere idolis, ut animas eorum potestate obtineat. Ces- 
sat nunc laedere eos, cum dixerint lapidi, aut metallo 
cuicumque: Tu es Deus meus. Sed quia ipse daemon, 
qui in ipsa statua erat, a me victus tenetur, sacrifican- 
tibus et se adorantibus nullum potest dare responsum. 
Sed si vis probare ita esse, jubebo illum, ut ingrediatur 
statuam suam, et faciam eum confiteli hoc ipsum, quod 
sit religatus, et respona dare non possit. Dicit ei rex: 

Crastina prima hora diei parati erunt pontifices sacri- 
ficare ei, et ego illuc superveniam, ut videam hoc fac- 
tum mirabile. 

O a p u t XI. 

Idola fracta, templum consecratum , Polymius cum suis conversus, mors 

Apostoli etc. 

14. Factum est autem altero die, prima hora diei, 
sacrificantibus eis coepit clamare daemon: Cessate, mi- 
seri, sacrificare mihì, ne pejora patiamini, quam ego, 
qui catenis igneis religatus sum ab angelis Jesu Christi, 
quem Judaei crucifixerunt , putantes eum posse detineri 
a morte; ille autem ipsam mortem, quae regina nostra 
est, captivavit; et ipsum principem nostrum, maritum 
mortis, vinculis ignitis vinxit; et tertia die Victor mor- 
tis et diaboli resurrexit; et dedit signum crucis suae 
Apostolis suis, et misit eos per universas partes sae- 
culij ex quibus unus his est, qui me vinctum tenet. Peto 
vos, ut rogetis eum prò me, ut dimittat me ire ad al- 
ter am provinciam. 

15. Tunc s. Bartholomaeus ait: Confitere, immun- 
dissime daemon, istos omnes, qui hic aegritudines pa- 
tiuntur, quis est qui eos laesit. Respondit daemon : Prin- 
ceps noster diabolus, sic quomodo religatus est, ipse nos 
mittit ad homines, ut laedamus, primo quidem carnem 
eorum, quoniam in animas hominum non possumus 
habere potestatem, nisi sacrificaverint ; at ubi sacrifica- 
verint prò salute corporis sui nobis, cessamus nocere 
eis, quia jam in animas eorum potestatem habere in- 
cipimus. Jam ergo per hoc, quod ab eorum laesione 

cessamus, videmur curare eos, et colimur quasi dii, cum 
prò certo simus daemones, ministri ejus, quem in cince 
positus Jesus Filius Virginis religavit. A die ergo, qua 
discipulus ejus huc venit Apostolus Bartholomaeus, arden- 
tibus catenis strictus consumor ; et ideo loquor, quia ille 
haec jussit ; alioquin ausus non essem loqui eo praesente, 
nec ipse princeps noster. Dicit ei Apostolus : Quare non 
salvas hos omnes, qui ad te convenerunt? Dicit ei dae- 
mon: Nos quando corpora laedimus, nisi animas laese- 
rimus ! , corpora in stia laesione perdurant. Dicit ei Apo- 
stolus : Et quomodo animas laeditis ? Respondit daemon : 
Cum crediderint nos esse deos, et sacrificaverint nobis, 
tollit se Deus ab his, qui sacrificant, et nos vulnera 
corporum non tollimus, sed migramus ad animam. 

16. Tunc dicit Apostolus ad plebem: Ecce, quem 
deum putabatis curare vos? Audite nunc verum Deum 
creatorem nostrum, qui in coelis habitat, non in lapidjbus 
vanis ; et, si vultis ut orem prò vobis, et omnes hi sàni- 
tatem recipiant, seponite idolum hoc et confringite, et 
cum hoc feceritis, templum hoc Christi nomini conse- 
crabo, tum vos omnes in isto tempio Christi baptismate 
consecrabo. 

17. Tunc jussu regis omnes populi miserunt funes, 
et trochleas, et simulacrum non poterant evertere. Tunc 

1. Hic iterum multae ineptiae in editione Basileensi prae- 
termissae; quasi non satis laesissent animas suas, qui acce- 
dunt ad daemonem, ut ab eo curentur. Nec sui memor est, 
ut solent mendaces; nam ante causam, cur non curaret eos 
daemon, fuisse dixit adventum Bartholomaei , nunc quod non 
sacrificarent, cum mox sacrificantes daemoni induxerit sacer- 
dotes. Sed similia in posterum non observabo, cum omnia 
aeque fere sint inepta. 

Apostolus dixit eis: Solvite vincula ejus; et cum ex- 
solvissent omnia, dicit ad daemonem, qui in eo erat: 
Si vis, ut non te faciam in abyssum mitti, exi de isto 
simulacro, et confringe illud, et vade in terram deser- 
tam, ubi nec avis volat, nec arator arat, nec vox homi- 
nis resonat. At ille statim egressus, comminuit omnia 
genera idolorum, nec solum ipgum majus idolum, sed 
et minora, ubicumque prò ornamento templi singillatim 
erant posita, minutavit, ita ut picturam omnem deleret. 
Tunc omnes una voce clamare coeperunt: Unus Deus 
omnipotens, quem praedicat Bartholomaeus. 

18. Tunc expandens Bartholomaeus manus suas ad 
coelum, dixit: Deus Abraham, et Deus Isaac, et Deus 
Jacob -, qui ad redemptionem nostram unigenitum tuum 
Filium, Dominum nostrum, direxisti, ut nos omnes, qui 
eramus servi peccati, suo sanguine redimeret, et tibi 
filios faceret ; qui verus Deus ex hoc cognosceris, quia 
semper idem es et immutabilis perseveras, unus Deus 
cum Filio pater, unus etiam cum Spiritu sancto, vere 
trinus et vere unus, unus Pater ingenitus, unus Filius 
unigenitus Dominus noster Jesus Christus, unus Spiritus 
sanctus illuminator et ductor animarum nostrarum, qui 
ex Patre procedit, et est in Patre et Filio tuo Domino 
nostro Jesu Christo, qui in suo nomine nobis dedit hanc 
potestatem, ut infirmos salvaremus, caecos illuminaremus, 

* 

leprosos mundaremus, paralyticos absolveremus, daemo- 
nes fugaremus et suscitaremus mortuos, et dixit nobis: 
Amen dico vobis, quaecunque in nomine meo petieritis 
a Patre meo, dabit vobis. Peto ergo in ejus nomine, 
ut omnis haec multitudo salvetur, ut cognoscant omnes, 



60 



quia tu es Deus unus in coelo et in terra et in mari, 
qui salutem recuperas per eundem Dominum nostrum 
Jesum Christum, qui tecum et cum Spiritu sancto vivit 
et regnat in saecula saeculorum. C.umque omnes respon- 
dissent „ Amen", apparuit angelus Domini splendidus sicut 
sol, habens alas et per quatuor angulos templi circum- 
volans, digito suo in qudratis saxis sculpsit signum crucis 
et dixit: Haec dicit Dominus, qui misit me: Sicut vos 
omnes ab infirmitate vestra mundamini, ita mundavi 
templum hoc ab omni sorde, et habitatore ejus, quem 
jussit Apostolus Dei ire in locum desertum ab homini- 
bus; et jussit, ut eum prius ostendam vobis, quem viden- 
tes nolite expavescere; sed quale signum ego sculpsi 
in his saxis, tale vos digito v estro facite in. frentibus 
vestris, et omnia mala fugient a vobis. 

19. Tunc ostendit eis ingentem Aegyptium, nigrio- 
rem fuligine, facie acuta cum barba prolixa ; crines usque 
ad pedes, oculos igneos sicut ferrum ignitum, scintillas 
emittens; ex ore ejus et naribus egrediebatur fiamma 
sulphurea; habens alas spineas, sicut strix 1 , erat vinctus 
a tergo manus, ignitis catenis strictus. Et dixit ei an- 
gelus Domini: Quoniam audisti vocem Apostoli et om- 
nium pollutionum genera de isto tempio mundasti, se- 
cundum promissum Apostoli solvam te, ut vadas, ubi 
nulla conversatici hominum est , vel esse potest , et ibi 

1. Alii habent stirps; Basileensis histrix; verum histrix 
alas non habet. Strix forte non habet alas spineas, sed hor- 
rendam volucrem voluit in similitudinem adducere ; est autem 
strix avis noeturna ab horrendo stridore dieta, et mali ominis ; 
sed non satis cognita. Tota haec daemonis descriptio, ut cetera 
Abdiae, ridicula, et inepta non minus est, quàrn horrenda. 

sis usque ad diem judicii. Et cum exsolvisset eum, ille 
ululatum teterrimum dirae vocis einittens, evolavit et 
nusquam comparuit. Angelus autem Domini videntibus 
cnnetis evolavit ad coelum. 

20. Tunc rex una cum uxore sua et duobus fìliis 
et cum omni exercitu suo et cum omni populo, qui 
salvatus est, civitatis suae et vicinarum urbium, quae 
ad ejus regnum pertinebant, credens baptizatus est, et 
deposito diademate capitis et ptìrpura coepit Àpostolum 
non «deserere. l 

Interea colligentes se universorum pontifices tem- 
plorum, abierunt ad Astyagem 2 regem, fratrem ejus 
majorem, et dixerunt: Frater tuus discipulus factus est 
magi hominis , qui tempia nostra sibi vindicat , et deos 
nostros confringit. Cum hoc flentes referrent, ecce et 
aliarum civitatum pontifices eadem coeperunt flentes 

> 

referre. 

1. Importuna haec regis pietas, inep te hic fingi tur; neque 
enim permisset Apostolus, ut Polymius in regno converso adeo 
necessarius, quo fides Christiana firmas ageret radices, con- 
tinuo se regno abdicaret, Apostolumque omnesque recenter con- 
versos ethnieorum libidini exponeret, yel trucidandos, vel rur- 
sum pervertendos. Neque minus ridìcule totum simul regnum, 
duodecim civitates, ut postea ait, et populus innumerabilis con- 
versus fingitur ; cum postea scribat, mille tantum viros missos, 
qui ubicunque invenirent Àpostolum, utique in regno Polymii, 
vinctum illum perducerent ad Astyagem. Scio dici hic posse, 
Polymium forte fuisse fratris Astyagis proregem; sed nec 
modus loquendi hoc satis permittit; et divitias majores ante 
affinxit Polymio, dum eùm camelos auro, argento, gemmis, 
vestibus pretiosis onerasse dixit, quam proregi videantur con- 
venire. 

2. Scribitur a quibusdam Astriges , Astiarges , Astraiges. 
(Tischendorf legit: Astreges.) 



62 



22. Tunc rex Astyages indignatus, misit mille viros 
armatos cum pontificibus, ut ubicunque invenirent Apo- 
stolum, vinctum illum perducerent ad eum. Quod cum 
fecissent, dixit ad eum Astyages rex: Tu es, qui ever- 
tisti fratrem meum ? Cui Apostolus dixit : Ego non everti 
eum, sed converti. Dicit ei rex: Tu es, qui deos nostros 
fecisti comminui? Dicit ei Apostolus: Ego dedi pote- 
statem daemonibus, qui in eis erant, ut ipsi conquas- 
sarent idola vana, in quibus degebant, ut omnes homines 
relieto errore crederent onnipotenti Deo, qui in coelis 
habitat. Dicit ei rex: Sicut tu fecisti, ut frater meus 
relinqueret Deum suum et Deo tuo crederet ; ita et ego 
faciam te relinquere Deum tuum, et deo meo credere 
et ipsi sacrificare. Dicit ei Apostolus : Ego Deum, quem 
colebat frater tuus, religatum et vinctum ostendi; et 
ipsum feci ut frangeret simulachrum suum; si potueris 
tu hoc facere Deo meo, poteris me ad sacrificium pro- 
vocare ; si autem tu nihil potueris Deo meo facere, ego 
omnes deos tuos comminuam, et tu crede Deo meo. 
Haec cum diceret, nuntiatum est regi, quod deus ejus 
Baldat 1 cecidisset, et minutatim abiisset. 

23. Tunc rex scidit purpuream vestem, qua indutus 
erat; et fecit fustibus caedi sanctum Apostòlum Bar- 
tholomaeum, caesum autem jussit decollari. 

24. Venientes 2 autem innumerabiles populi duodecim 
civitatum, qui per eum crediderunt una cum rege, ab- 
stulerunt cum hymnis, et cum ornili gloria corpus ejus, 

1. Baldat, alii Vualdath. (Tischendorf habet Baldad. Pro- 
babiliter scribendum est: Balgad.) 

2. Hoc nimirum passus fuisset Astyages, ut et tanta 
pompa sepelirent corpus, et basilicam tantam ei extruerent? 

et construxerunt ei basilìcam mirae magnitudinis et in 
eo posuerunt corpus ejus. Factum, est auteiu tricesimo 
die depositionis ejus, arreptus est a daeuionio rex Astya- 
ges, venit ad tumulum ejus, et omnes pontifices, pieni 
daemoniis, confitentes Apostolatuin ejus, sic mortui sunt. 
Factum est autem timor et tremor super omnes incredu- 
los et crediderunt universi, atque baptizati sunt a presby- 
teris, quos ordinaverat Apostolus Bartholomaeus. Factum 
est autem per revelationem, acclamante universo populo 
et omni clero, ordinatur rex Polymius episcopus, et coepit 
in nomine Apostoli signa facere; fuit autem in episco- 
pato annis XX ; et perfectis omnibus atque bene compo- 
sitis et bene constabilitis, migra vit ad Dominimi ; cuihonor 
est et gloria in"saecula saeculorum. Amen. 

Testimonia Syrorum de S. Apostolo Bartholomaeo. 

S. Ephraemus in commentario in Evangelium Concor- 
dans p. 286 refert: „ Bartholomaeus Evangelium Matthaei Indis 
dedit ibique fuit episcopus et praedicavit in Lycaonia." 

Amrus, teste Assemano, haec habet: „Nathanaél, qui et 
Bartholomaeus, unacum Thoma et Lebaeo et Adaeo, Mari et 
Alphaeo, docuit Nisibin, Mesopotamiam , Assyriam. Babylo- 
niam, Chaldaeam, Arabiam, Orientem, Nabathaeam, Huzitidem 
et Persidem ; tum in Armeniam Majorem profectus, ejus inco- 
las Christiana religione inibuit ibique eeclesiam aedificavit, de- 
mum ad Inclos et ulteriores Sinas migravit, eique pellis de- 
trac ta est." 

Scriptor codicis Syr. 101 Bibl. Barbarmi haec nar- 
rati «Bartholomaeus, qui et Nathanael, ex tribù Issachar ex 
Endor, praedicavit in Armenia interiori, ibique eeclesiam aedi- 
ficavit, et potquam ibi trigintaf?) annis praedicavit, rex Ar- 
meniae Avaragathi eum in crucem egit; et sepultus est in 
ecelesia, quam aedificaverat. Alii dicunt, in urbe Armeniae 
Arvoin eum esse exeoriatum." 

Lectiones Breviarii Romani 

in festo s. Bartholomaei Apostoli die 24. Angusti. 

Bartholomaeus Apostolus, Galilaeus, cum in Indiam cite- 
riorem, quae ei in orbis terrarum sortitione ad praedicandum 
Jesu Christi Evangelium obvenerat, progressus esset, adven- 
tum Domini Jesu juxta S. Matthaei Evangelium illis gentibus 
praedicavit. Sed cum in ea provincia plurimos ad Jesum Chri- 
stum convertisset , multos labores calamitatesque perpessus, 
venit in majorem Armeniam. Ibi Polymium Eegem, et conju- 
gem ejus, ac praeterea duodecim civitates ad Ohristianam fidem 
perduxit. Quae res in eum magnam invidiam concitavit illius 
gentis sacerdotum. Nam usque adeo Astya^em, Polymii regis 
fratrem, in Apostolum incenderunt, ut is'vivo Bartholomaeo 
pellem crudeliter detrahi jusserit , ac caput abscindi : quo in 
martyrio animam Deo reddidit. Ejus corpus Albani, quae est 
urbs majoris Armeniae, ubi is passus fuerat, sepultum est: 
quod postea ad Liparam insulam delatum, inde Beneventum 
translatum est : postremo Eomam ab Othone tertio Imperatore 
portatimi, in Tiberis insula in Ecclesia ejus nomine Deo di- 
cata collocatomi fuit. Agitur autem Bomae dies festus octavo 
Kalendas Septembris, et per octo consequentes dies illa Basi- 
lica magna populi frequentia celebratur. 

